open-index/open-wikipedia-markdown huggingface dataset:
2023年多倫多市長補選

**2023年多倫多市長補選**係由加拿大多倫多前任市長莊德利因為被多倫多星報爆佢同下屬搞婚外情而引咎辭職，令市長職位懸空所引發，正式投票日6月26號，提前投票6月8號至13號，提前投票期間有129,745人投票，大約係選民人數 6.8%；總投票人數725,333，包括299張白票、223張廢票；投票率大約得 38.5%，但係已經好過上年得 29%。

雖然有102個候選人咁多，但係就快到投票日嗰陣，傳媒根據民意調查，認定淨得七個人有勝算，分別係鄒至蕙、貝安娜（）、桑德斯（）、馬特洛（）、、 同 ，有法語傳媒指七個都唔識法文。

6月21號，省長杜格福特公開表態唔想鄒至蕙贏，並表態支持桑德斯，前市長莊德利亦公開表態支持貝安娜，令貝安娜嘅支持率上升，不過，結果係6月26號，鄒至蕙成功獲選多倫多市長，6月28號市政府核實選舉結果。

今次補選破咗多項紀錄。淨係合資格選民人數189萬人，已經係全國有史以嚟最大嘅補選；另外，唔包括退咗選嘅3個，今次總共有102個候選人，係多倫多歷年最多（舊紀錄係大約60人左右）；提前投票嘅最後一日38,621人投票，亦創咗1998年六市合併以來多倫多單日提前投票人數最多嘅紀錄；鄒至蕙獲選亦係多倫多市有史以嚟第一位少數族裔市長同六市合併後第一位女性市長。

## 候選人一覽

## 結果
截至2023年6月27號0時3分，非正式結果係：

## 註

## 參考資料
極速快感：全民公敵

**極速快感：全民公敵**（英文：Need for Speed: Most Wanted），係由藝電開發嘅競速遊戲，2005年推出。

## 參考


## 出面網頁
*極速快感：全民公敵影片
*極速快感：全民公敵線上遊戲
大多倫多市

**大多倫多市**（，簡稱 **Metro Toronto** 或者 **Metro**；，簡稱 ），簡稱**大多市**，係加拿大一個已經冇咗嘅區域政府，1953年成立，1998年取消。地理位置喺而嘅多倫多市。除咗開頭嗰12年之外，區域入面有六個市級政府。

大多市政府負責區域入面大約七成半嘅服務，當中包括公共交通、救傷同警察，但係其他嘢係每個市級政府各自負責，所以好多嘢都有唔同；例如每個市都有自己嘅圖書館網，每個市亦有自己嘅交通部門，剷雪嘅規定每個市都唔同，等等。

大多市存在期間，講多倫多嗰陣有時會講 ｢四級政府｣，四級係指聯邦政府、省政府、大多市政府同市政府。

## 成立
大多市喺1953年4月15號成立，由當時嘅多倫多市全市同當時嘅約克郡嘅一部分合併而成，初頭包括 13 個市級政區，分別係：
* 士嘉堡（，當時係鄉鎮 (township)）
* 北約克（，當時係鄉鎮）
* 史雲斯（，當時係村）
* 伊桃碧谷（，當時係鄉鎮）
* 多倫多（，一早已經係市）
* 東約克（，當時係鄉鎮）
* 約克（，當時係鄉鎮）
* 新多倫多（，當時係鎮）
* Forest Hill（村）
* Leaside（鎮）
* Long Branch（村）
* Mimico（鎮）
* Weston（鎮）

## 改組
到咗1967年，因為大多市轄下嘅市級政區有啲合併咗，剩返六個政區，分別係：

* 士嘉堡
* 北約克
* 伊桃碧谷
* 多倫多，即係一般人講嘅 downtown
* 東約克
* 約克

到咗1997年，六個政區之中嘅五個其實已經全部升哂格做市（），唯一唔係嘅係東約克，技術上係一種叫  嘅政區，但係當地粵語全部都係叫市。

## 六市合併
1998年1月1日，時任省長夏理斯（）借 ｢慳錢｣ 做藉口，唔理民間同六市政府嘅強烈反對，夾硬將大多市同轄下嘅六市合併，成為新嘅多倫多市，大多市政府相應取消，令議員數目銳減超過一半，當地稱為**六市合併**（），幾乎二十年之後都仲有人反對。

合併後嘅多倫多市當時叫 ｢巨市｣（），過咗幾年已經冇人咁叫，直接叫多倫多。

## 註

## 參考資料

## 參考書目
*
大多倫多地區

**大多倫多地區**（），簡稱**大多地區**，係多倫多市加埋佢離籬嘅四個近郊地區。即係：
* 多倫多
* 皮爾區（，簡稱 ）
* 荷頓區（，簡稱 ）
* 約克區（，簡稱 ）
* 杜林區（，簡稱 ）

唔計多倫多本身嘅其餘四區，因為最初有自己嘅電話號碼字頭嗰陣全部都係 905 字頭，所以多倫多以外嘅四區又叫 905 地區。

根據2021年嘅人口普查，大多倫多地區總人口 ，即係全加拿大總人口大約 1/6。淢咗多倫多嘅人口，905地區人口大約係 。

2024年7月1號，大多倫多地區人口突破七百萬，成為加拿大有史以來第一個住咗超過七百萬人嘅都市區。

## 皮爾區
皮爾區喺多倫多西面，入面有三個市級政區，分別係：
* 密西沙加市（）
* 賓頓市（）
* （卡里冬鎮）
安省曾經喺2023年打算解散皮爾區，呢個計劃由安省省長杜格福特喺5月18號宣佈，預料法例通過之後喺2025年1月1號前生效，但係並唔係所有區內嘅市都贊成，結果，12月13號，由房屋部長  宣佈放棄解散皮爾區。

## 荷頓區
荷頓區喺皮爾區西便，包括四個市級政區，分別係：
* 奧克維爾鎮（）
* 
* 
* （荷頓山鎮）

## 約克區
約克區喺多倫多北便，包括五個市級政區，分別係：
* 列治文山市（） 
* 萬錦市（）
* 旺市（）
* 
* 

## 杜林區
約克區喺多倫多東便，包括四個市級政區，分別係：
* 皮克靈市（）
* 
* 域比市（）
* 奧沙華市（）

## 註

## 攷
北美電話編號方案

**北美電話編號方案**（，簡稱 **NANP**）係北美二十幾個國家通用嘅一種電話號碼格式，1947年由 AT&T 發明，成區嘅國際電話區號都係 ｢1｣，目前由北美電話編號方案管理局（）管理。

## 普通電話號碼
用種格式嘅普通電話號碼原則上係3個數字嘅地區字頭加7個數字嘅本地電話號碼，但係因為電話號碼嘅需求過大，好多地方已經放棄咗分地區字頭同本地號碼，而係用一種10個數字嘅電話號碼。

## 易記碼
北美電話編號方案有所謂易記碼，叫 N11 碼（以前叫 ，簡稱 ERC），全部係3個數字，｢11｣ 字尾，原則上任何國家可以是但用來做乜都得，但係傳統上 911 係用來報警。

## 免費長途電話
所謂免費長途係指打電話嘅人免費打，接電話嘅人（通常係公司）畀錢，即係所謂 1-800 電話。不過唔係淨止 800，例如 888 都係免費長途電話字頭。

## 收費電話服務
北美電話編號方案有收費電話服務專用嘅字頭，係 900。

## 拎
*

## 攷
約克區

**約克區**（，，簡稱 
；，簡稱 ），或者指明係**約克區域政府**，係加拿大安大略省嘅一個區域政府。地理上佢喺安省南部，多倫多以北，閃高湖同閃高區以南，皮爾區以東，杜林區以西。行政總部喺新市。

## 拎

類:約克區
類:安大略省區域政府
911 (緊急電話冧巴)

**911** 係北美電話編號方案地區預留咗用來報警嘅電話號碼，喺美國同加拿大都係報警電話，當面對緊急狀態下，可以打「911」報警、報火警或者叫白車。

## 參考
極速快感：進化世代

**極速快感：進化世代**（英文：Need for Speed: Shift），係由藝電開發嘅競速遊戲，2009年推出。

## 參考


## 出面網頁
*極速快感：進化世代影片1
*極速快感：進化世代影片2
高地德文

**高地德文**、**高地德國話**（）係種印歐語系日耳曼語族西日耳曼語支嘅語言，分佈喺德國南部嗰頭。
香胤宅

**香胤宅**（**Lyman Heung**，）係美國一位華裔舞蹈導師同音樂劇演員，2023年到香港參加ViuTV選秀節目《全民造星V》，成為北美賽區唯一入到十強嘅參賽者，最後更攞到冠軍。

## 簡歷
香胤宅喺美國夏威夷檀香山出世，喺香港成長，讀過香港演藝學院音樂劇課程，之後再到英國根德大學修讀戲劇和劇場藝術研究學士，2016年到2020年喺美國做舞蹈導師，2020年參與百老匯音樂劇《芝加哥》巡迴演出。2022年佢報名參加ViuTV選秀節目《全民造星V》嘅北美賽區順利入圍，2023年到香港參加比賽，最後喺總決賽憑評判分攞第三、觀眾分攞第一嘅成績攞到冠軍。

MakerVille喺2023年10月公佈會同13個《全民造星V》嘅參賽者簽約做MakerVille合約藝員，當中包括香胤宅，不過香胤宅之後大半年都未有正式同MakerVille簽約，期間亦未參與ViuTV嘅節目演出，直到2024年8月底先至正式簽約。

## 演出作品
### 電影
*2016年：《Raven Pharaoh: City of Assassins》飾演 Cassius

### 電視劇
*2016年：《How to Be a Startup in 21 Days》飾演 Lin
*2023年：《漫才梅索太太》飾演 侍應（第五季第九集）
*拍緊：《THE SEASON》

### 電視節目（[[ViuTV]]）
*2023年：《全民造星V》參賽者
*2024年：《美麗40路最美一夜》評判
*2025年：《Lyman舞士道》主持
*2026年：《細事都被你看透》主持／演出

### 廣告
*2023年：曼秀雷敦男士控油潔面系列（與何洛瑤、黃家灝、賴天恩合作）

## 出面網頁
*
*全民造星V：香胤宅
*MakerVille - 香胤宅
魔鏡 (白雪公主)

**魔鏡**（參見）係童話故事《白雪公主》入面嘅一件物品。魔鏡顧名思義係一塊有魔法力量嘅鏡，會答照鏡者嘅問題，而且仲唔識得講大話。

## 故仔

話說白雪公主個後抵乸母后生得好靚，但份人心哋唔好仲會用巫術。依個惡毒嘅新女皇擁有一塊魔鏡。惡毒女皇朝朝都會同魔鏡講嘢，問佢：
:「魔鏡魔鏡牆上嘅魔鏡，依個世界上邊個最靚？」
魔鏡次次都會噉答：
:「我親愛嘅女皇，你就係世界上最靚嘅。」
惡毒女皇每次聽到個答案都會覺得好開心。

## 睇埋
*鏡
*靚

## 引咗
七個小矮人

**七個小矮人**（）係著名童話故事《白雪公主》入面嘅角色，顧名思義係七個矮人。

## 故仔

白雪公主逃離咗獵人之後，就一路係噉跑，最後喺森林深處搵到一間屋仔。白雪公主又驚又攰又肚餓，就上前去敲門。無人喺屋企。但白雪公主一推開道門見到檯上面擺滿嗮嘢食又有美酒，佢飢腸轆轆就忍唔住攞咗啲嘢食嘢飲嚟充飢，然後佢覺得好攰就搵咗張舒服嘅床攤上去，攤吓攤吓睏著咗。

無幾耐，間屋仔嘅主人返到嚟－間屋嘅主人原來係七個小矮人。班小矮人發覺自己啲嘢食嘢飲畀人掂過嚟，然後就搵到睏著咗嘅白雪公主。白雪公主醒咗見到班小矮人，心知自己問都唔問就又飲又食係唔啱嘅，於是就道歉，仲向班小矮人解釋埋成件事嘅來龍去脈。班小矮人得知惡毒女皇噉樣嚟糟質白雪公主，就覺得好同情，肯收留白雪公主。心懷感激嘅白雪公主想報答班小矮人，決定要幫佢哋打理家頭細務。

## 睇埋
*白雪公主
*矮人
手打咖啡

**手打咖啡**係澳門一種咖啡特飲，用即溶咖啡粉、食糖同熱水持續攪到杰身後再落牛奶而整成。呢款嘢飲由澳門一間叫「漢記」嘅食肆喺1997年發明，2020年有韓國綜藝節目去咗「漢記」介紹呢款嘢飲，而令呢款嘢飲喺韓國一時風行，當地改用韓式椪糖整，所以又叫**椪糖咖啡**。
炒蘿蔔糕

**炒蘿蔔糕**，南洋普遍叫**炒菜頭粿**，係起源自閩南而喺南洋流行嘅嘢食，將蘿蔔糕切成細塊炒香，配料一般有菜脯、雞蛋、芽菜、韭菜、蒜茸、豉油同魚露。而香港嘅炒蘿蔔糕一般就係用XO醬去炒。
盧信宥

**盧信宥**（**Ash Lu**，）係馬來西亞一位華裔男歌手，2009年出道，2023年到香港參加ViuTV選秀節目《全民造星V》，成為馬來西亞賽區唯一入到十強嘅參賽者，最後喺總決賽憑評判分攞第三、觀眾分攞第七嘅成績攞到第六名。

## 演出作品
### 電視節目（ViuTV）
*2023年：《全民造星V》參賽者

## 出面網頁
*
*全民造星V：盧信宥
Ash

**Ash**，拉丁字母串字，指：

* 灰，木等燒剩物。
* 灰色

## 生物
* 歐洲梣，通常英文指呢種。
* 梣屬，同歐洲梣同屬樹木。

## 名
*鍾卓穎（Ash Chung），香港女藝人
*盧信宥‎（Ash Lu），馬來西亞男歌手
西班牙炸鮮奶

**西班牙炸鮮奶**（**Leche frita**）係西班牙一款甜品，類似粵菜嘅炸鮮奶，起源自西班牙帕倫西亞。做法係用牛奶、麪粉、食糖煮成餡，再上麪粉攞去炸，上碟嗰陣落糖霜同肉桂粉。
炸雪糕

**炸雪糕**係種甜品，用雪實嘅雪糕球上脆漿後快速炸脆，令出面香脆而入面仍然冰凍。
麪包布甸

**麪包布甸**係種甜品，用麪包再加雞蛋、牛奶、食糖同果乾浸住再攞去焗，整成熱食嘅布甸。食麪包布甸可以配雲呢拿汁。
雀巢海鮮

**雀巢海鮮**又叫**海鮮雀巢**，係一道粵菜，基本上係荷蘭豆炒雜錦海鮮（一般有蝦、帶子、魷魚等等），特色係用一個雀巢形狀嘅炸麪餅裝住。自21世紀開始香港酒樓已經少見呢味餸，但海外唐人街嘅餐館仍然有賣。
酥

**酥**係唐餅一個類型，用到中式酥皮包餡，有甜有鹹，甜嘅有蓮蓉酥、荳蓉酥等等，而鹹嘅有叉燒酥、皮蛋酥等等。
炸鮮奶

**炸鮮奶**又叫**炸牛奶**、**脆奶**，係一道粵菜，起源自廣東順德。炸鮮奶個餡再用牛奶同澱粉溝成杰身，再上脆漿同麵包糠攞去炸。
## 類似嘢食
*西班牙炸鮮奶
*炸忌廉手指
*雞子戈渣
*炸雪糕
*麪包布甸
麻辣醬

**麻辣醬**係起源自四川嘅辣醬，主要材料係花椒、辣椒同豆瓣醬，再落各種唔同香料整成，冇固定嘅整法。
## 睇埋
*麻辣火鍋
私房菜

**私房菜**係種食肆經營方式，一般都係喺樓上嘅單位經營，多數只係容納一兩檯，而且只會招待預先訂位嘅客人。
## 睇埋
*廚師發辦
軟雪糕

**軟雪糕**（**Soft serve**）係種類似雪糕嘅冰凍甜品，比起一般雪糕軟身，空氣比例比較高（大約33-45%），而乳脂比例比較低（大約3-6%）。軟雪糕嘅銷售方式係喺軟雪糕機（譬如雪糕車）即唧即賣，可以用雪糕筒或者紙杯裝住。
拉姆薩爾公約

《**拉姆薩爾公約**》（，全名****，解「**具有國際意義（特別係作為水禽棲息地）嘅濕地公約**」）係為保護濕地而簽嘅國際公約。份公約最初喺1971年2月2號由7國喺伊朗拉姆薩爾度簽，首先喺1975年12月21號生效。

## 參考

類:濕地
卡通頻道賽車

**卡通頻道賽車**（英文：Cartoon Network Racing），係由卡通頻道開發嘅競速遊戲，2006年推出。

## 參考


## 出面網頁
*卡通頻道賽車影片
*卡通頻道賽車線上遊戲
極速快感：新全民公敵

**極速快感：新全民公敵**（英文：Need for Speed: Most Wanted），係由藝電開發嘅競速遊戲，2012年推出。

## 參考


## 出面網頁
*極速快感：新全民公敵影片
極速快感：生存競速

**極速快感：生存競速**（英文：Need for Speed Rivals），係由藝電開發嘅競速遊戲，2013年推出。

## 參考


## 出面網頁
*極速快感：生存競速影片
香港青少年軍總會

**香港青少年軍總會**（），喺2015年1月18號成立，係一個提供紀律訓練，教授中式步操嘅制服團體，讓團員從訓練中培養堅強意志，學習自律自省、團結、刻苦精神。訓練課程內容廣泛，包括隊列步操、升旗、領導才能訓練、野外求生、急救、拯溺、體藝發展、社會服務等。

## 抱負
使香港年青一代自強、自律，更有自信發揮領導才能，承擔起建設香港、服務人群嘅責任，為社會作出貢獻。

## 三大宗旨
#提升個人素質，從訓練中磨練意志；
#培訓領導才能，學習發揮團隊精神；
#推動建設香港，放眼未來報效祖國。

## 六大培訓目標
*自強
*自律
*自信
*承擔
*領導
*服務

## 總會縱隊
;教導縱隊
由年齡17歲或以上有決心成為教官嘅青少年同持有專業資格嘅專項教官組成。申請人必須通過面試同總會遴選先至可以加入。

;菁英縱隊
由年齡8歲至35歲嘅青少年組成。申請人必須通過面試同基礎訓練，並達到標準先至可以正式成為團員。

;地區縱隊
以學校／分區為單位，需要經學校老師／總會推薦先至可以加入。以學校為單位嘅地區縱隊由全香港各區小學嘅高年級（小四或以上）同中學學生組成；以分區為單位嘅地區縱隊由年齡8歲或以上嘅青少年組成。

## 出面網頁
*
*
短倉

**短倉**（）泛指一啲「預件資產價值會跌，跌咗就會有利可圖」嘅投資做法。

短倉最常見嘅做法係**賣空**－想像依家位投資者借一件資產返嚟，再賣咗件資產佢，等到遲啲佢就要買返件資產返嚟還畀債主，如果期間件資產嘅價跌咗，噉呢位投資者就有賺。

## 概論

## 沽空
**沽空**（英文：Short Selling），又叫做借貨沽空或者賣空係指投資者賣出佢借返嚟既股票，希望係到期還啲股票俾人嗰日或者之前，用較低既價錢買入股票，然後將買到既股票還返俾借股票俾佢既人。

### 操作方法
沽空既投資者睇淡某隻股票，相信呢隻股票既價錢會跌。咁佢就去股票經紀行開個沽空戶口，向經紀行借入想沽空嗰隻股票（呢個做法叫做借貨沽空，股票行要佢存入一定比例既按金），然後將借返嚟既股票賣出套現。喺借貨既合約期滿前，喺市場買入同一隻股票，將啱啱買返嚟既股票還俾經紀行，呢個動作叫做平倉（英文：covering the position，或者就咁叫covering），而一賣一買既差價，扣除借貨成本同埋手續費，就係投資者既利潤。

### 風險
沽空係高風險既投資行為，如果沽空既投資者估錯咗，股價無跌到，甚至升咗，或者俾人夾倉（或者叫挾倉，英文：Cornered），就會蝕本。

## 睇埋
*長倉
*投機

## 攷
極速快感：變速2

**極速快感：變速2**（英文：Shift 2: Unleashed），係由藝電開發嘅競速遊戲，2011年推出。

## 參考


## 出面網頁
*極速快感：變速2影片
華格納軍團

**華格納軍團**（，），又可以嗌做**華格納集團**同埋**華格納兵團**，係喺俄羅斯嘅一個準軍事組織；2014年成立。佢嘅搞手同埋領導人係同俄羅斯總統普京幾老死嘅耶夫根尼普里戈津 。呢個組織喺俄羅斯入侵烏克蘭嗰陣都有蒲頭，佢哋負責諗計仔部署點樣隊冧烏克蘭領導人。喺2023年6月23號，普里戈津就話俄羅斯國防部對軍團嘅營地發動咗導彈襲擊，跟手對俄羅斯當局發動兵變，但係第二日，白俄羅斯總統盧卡申高就表示經已同普里戈津傾掂數，件事就噉平息咗。

除咗同俄羅斯入侵烏克蘭有關之外，華格納軍團亦喺非洲攪事，包括中非共和國、布基納法索同馬里等等地方，有內亂嘅布基納法索同馬里都趕走咗法國，叫華格納軍團幫佢哋平亂，但係內亂唔單止冇平息，反而比之前更加亂。

## 睇埋
*華格納之亂
*俄羅斯入侵烏克蘭

## 攷

## 拎

*
華格納之亂

**華格納之亂**（），又可以嗌做**華格納兵變**同埋**華格納叛亂**，講緊嘅係喺2023年6月23號，華格納軍團嘅搞手同埋領導人普里戈津話俄羅斯國防部對佢哋軍團嘅營地發動咗導彈襲擊，跟手就對俄羅斯當局發動嘅一場兵變，向莫斯科進軍。呢場兵變淨係持續咗一日，噉係因為喺第二日，白俄羅斯總統盧卡申高就表示經已同普里戈津傾掂數，華格納軍團撤退，件事就噉平息咗。

## 睇埋
*華格納軍團
*俄羅斯入侵烏克蘭
## 攷

## 拎

*俄羅斯總統普京喺2023年6月24號喺電視發表嘅講話全文（俄羅斯衛星通訊社中文翻譯）

類:2023年
耶夫根尼普里戈津

**耶夫根尼普里戈津**（，，）係僱傭兵組織「華格納軍團」嘅搞手同埋領導人。佢同俄羅斯總統普京都幾老死。佢喺後生嗰陣試過因為搶嘢同埋呃人而要坐監，加埋畀人咗九年咁耐。2023年6月23號，佢發動咗華格納之亂。

## 睇埋
*華格納軍團

## 攷

## 拎

類:蘇聯人
類:俄羅斯人
類:生意人
類:飛機失事死者
準軍事組織

**準軍事組織**（，）係指一啲組織結構、戰術、訓練程度同埋任務都極之專業同埋軍事化，但係並唔屬於正規軍嘅武裝組織。

## 拎
* 準軍事組織新聞 
* 全球安全
雅殊慕連博物館

**雅殊慕連博物館**（，），成個名係****，係喺英國牛津嘅一間博物館。佢畀人公認係英語圈入面第一間成立嘅大學博物館，亦都係第一間開放畀公眾入去睇嘅博物館。呢躉嘢個名嚟自英倫古董收藏家伊利亞斯雅殊慕（Elias Ashmole），佢將自己一啲收藏品捐咗出嚟畀牛津大學，牛津大學就喺1678至1683年呢段時間起咗呢躉博物館嚟擺佢嗰啲收藏品。

## 睇埋
*大英博物館

## 攷

## 拎

* 
* 伊利亞斯雅殊慕嘅通信  in EMLO 
*雅殊慕連博物館 

分類:英國博物館
拉人

**拉人**（），書面語嗌***'或者***'，係指用一啲強制嘅力量拘束人身自由，目的係為咗唔畀罪案發生抑或確保刑事訴訟可以順利噉進行。呢種行為多數由差佬嚟執行，而畀人拉嗰個通常係嫌犯。

## 睇埋
*拘留

## 攷

## 拎
*粵講粵過癮 - 「拉人夾封艇」
大多倫多及咸美頓地區

**大多倫多及咸美頓地區**（，簡稱 **GTHA**）係指大多倫多地區加埋咸美頓市。

## 睇埋
*安大略半島
青年

**青年**（Young People）係指按照年齡劃分嘅人類群體，青年年齡嘅定義喺全世界唔同嘅社會，隨住政治經濟同社會文化嘅環境都有唔同。

聯合國大會將「青年」定義為年齡介乎15歲與24歲之間（包括15歲同24歲）嘅人。聯合國曾經喺1985年喺全球開展「國際青年年」活動，呢個定義就係專門為「國際青年年」活動之下。聯合國公布嘅所有有關青年嘅統計數字，例如聯合國系統出版嘅關於人口統計、教育、就業、醫療衛生嘅年度統計年鑒，都係根據以上定義。根據世界衛生組織喺2013年確定嘅年齡分段，青年人嘅年齡上限已經提高到44歲。

## 睇埋
*青少年

## 參考
青少年

**青少年**（**後生仔女**）係指介乎細路同大人之間嘅年輕人，參考世界衞生組織嘅定義，青少年嘅年齡介乎十至十九歲之間 。呢段時期經歷青春期同性成熟，啲人叫佢哋**後生仔**、**後生女**或者**𡃁仔**，同衣物尺碼有關嗰時叫**中童**，學術啲就叫**青少年**。

後生唔一定指年紀，有時都講心態，會講成係有衝動去實現一啲嘢，鍾意幻想，想做就做多過前思後想，鍾意冒險多過舒舒服服。

## 粵語叫法
粵語入面，**𡃁**（），或者叫**𡃁仔**、**𡃁妹**，係對十幾歲青少年人嘅俗稱，過咗童年，但又未成年，身體發育重未結束。有指「𡃁」本字係「僆」或者「𨈓」，原本解孖生仔 。

亦有同「𡃁」有關嘅用詞，譬如𡃁模、𡃁妹樣。
## 青少年發展嘅方面
1. 生理

2. 認知

3. 心理

4. 社會

## 圖庫

## 睇埋

*青春期
*老年

## 參考
士刁大道

**士刁大道**（）係多倫多最北面嘅一條大街，分隔多倫多同約克區，同一條街，南面行人路係多倫多，北面行人路就係旺市或者萬錦市。

同好多横跨央街嘅街一樣，呢條街分央街以東嘅士刁大道東（）同央街以西嘅士刁大道西（），士刁大道東行嘅係 TTC 53 號巴士，士刁大道西行嘅就係 60 號巴士，但係兩條綫嘅總站都係 Finch 地下鐵站。

## 註
阿倍野Harukas

**阿倍野Harukas**(日文：あべのハルカス）係日本大阪一棟高樓，2014年起好，高300米。
央街

**央街**（），口語通常直接叫 **Yonge**（，），係加拿大安大略南部嘅一條街，1794年開始起，本來起嚟運軍事物資，街頭喺多倫多最南篤嘅湖邊，號稱 ｢全世界最長嘅街｣，但係因為喺1997年安省政府將本來路綫重叠嘅央街同安大略11號公路拆開咗，佢喺1999年已經喺健力士世界紀錄大全度除咗名。

央街嘅前身其實係一條加拿大原住民一直都有用開嘅一條徑；喺1793年，時任上加拿大省督閃高由西面嘅多倫多通道北上，但係由於沿途遇到沼澤，返嚟嗰陣由東面嘅另一條路返，但係呢條路係樹林，閃高覺得危險，返到多倫多（當時已經被佢改咗叫約克）之後決定將東面呢條路嘅樹砍走，起條羅馬式嘅大路，改名叫  街，紀念嘅係閃高嘅一個朋友 。

## 多倫多段
央街係全多倫多嘅第一條街。雖然英文名同 ｢中央｣ 無關，但係喺多倫多佢咁啱真係喺中央，打横嘅大街橫跨央街，通常都以央街為界分東西街，而其他街就通常以央街為界東西街唔同名。

多倫多地鐵1號綫嘅東面半截（所謂  綫）亦大部分係貼住央街，由北面嘅 Finch 地下鐵站到南面嘅 King 地下鐵站都係沿住央街行，淨係 King 同聯合車站兩個站之間轉咗彎。

## 註

## 參考資料
東久邇聰子

**東久邇聰子**（，），日本舊皇族，係明治天皇嘅第九個女，同時係前首相東久邇宮稔彥王嘅老婆。響未皇籍脫離之前，尊稱係**稔彥王妃聰子內親王**（）。

## 生平
東久邇聰子原本叫聰子，號泰宮（），皇族徽章係「孝」，尊稱為「聰子內親王」，1896年5月11號出世，係明治天皇第九個女，阿媽係側室園祥子。

1915年同東久邇宮稔彥王結婚，尊稱改為「稔彥王妃聰子內親王」。佢地一共生咗四個仔，分別係大仔盛厚王、二仔師正王、三仔彰常王同細仔俊彥王。其中二仔師正王響1923年嘅關東大地震中死咗，令聰子十分傷心。

聰子嘅老公稔彥王自1920年起就去咗法國留學，聰子就好多時留響日本。而稔彥王到法國後感受到自由開放嘅空氣，慢慢地就唔想返傳統嘅日本，甚至響法國包起二奶，響日本引起軒然大波。1926年大正天皇病重，點知作為皇室成員嘅稔彥王唔想返嚟見大正天皇，聰子好嬲，同稔彥嘅隨從寫咗一封信，認為稔彥嘅行為令自己「顏臉掃地」。最後由另一位響英國留學嘅皇室成員輝久王嘅勸說之下，稔彥王先至肯返嚟日本。

1947年10月4號，聰子跟住老公稔彥一齊皇籍脫離，改名叫「東久邇聰子」，自此之後，聰子降為平民，唔再係皇室成員，唔會再有皇族嘅待遇。響皇籍脫離之後，東久邇聰子一直響東京生活。

1978年3月5號，東久邇聰子過身，終年八十一歲。死後畀人葬響東京都文京區嘅豐島岡墓地。

## 榮譽

* 1915年（大正4年）5月17號 - 勳一等寶冠章
* 1940年（昭和15年）8月15號 - 紀元二千六百年祝典記念章

## 攷
提款咭

**提款咭**，又叫**ATM咭**，係一張由銀行發行嘅咭，對應持咭人嘅銀行戶口，主要嘅自動櫃員機（ATM）度用，最常見用途就係由銀行戶口㩒錢出嚟。
咸美頓 (安大略)

**咸美頓**（），又叫**海明頓**，係加拿大安省南部城市，喺安大略湖西南岸，喺2021年人口569,353。

## 攷
銀行咭

**銀行咭**泛指由銀行向客戶發行嘅咭。咭上面基本上有發咭機構個名同咭號碼，多數都會有持咭人個名同有效期限。

銀行咭主要包括：
*提款咭
*扣賬咭
*信用咭
*簽賬咭
少數族裔 (加拿大)

**少數族裔**（；），喺加拿大，係指唔係高加索人膚色唔係白色，但係又唔係原住民嘅其他族裔。 係勞工法入面嘅正式叫法，但係已經唔興；喺民間開始用形容詞  一段日子之後，官方喺2021年開始，喺可行嘅情況之下，亦改咗用 （）。

根據2021年嘅人口普查，全加拿大大約有964萬人係少數族裔，佔全加拿大總人口大約 26%。據官方估計，到咗2040年，少數族裔人數將會介乎4505萬至5123萬之間。

## 名
新叫法  指被動咁 ｢被族裔化｣，即係所屬族裔被人 ｢吹大｣。新叫法強調無論遭到乜嘢特別待遇，都唔係少數族裔本身嘅錯；而官方嘅定義就特別指可能會因為個、或者膚色、語言、文化等等嘅可見特徵而受到岐視。

民間嘅某啲社羣（例如工會），因為受到美國影響，好多時會唔講  而係講 BIPOC（，又叫 IBPOC），指 ｢黑人、原住民同有色人種｣。因為計埋原住民，呢個標籤同官方定義嘅少數族裔其實唔同意思；個標籤其實亦都冇得到少數族裔嘅普遍認受，甚至有啲少數族裔人士認為呢個標籤根本唔尊重三個社羣嘅生活經歷根本唔同。

## 參考資料
維納斯出世

《**維納斯出世**》（；）係幅名畫，描繪維納斯（Venus；羅馬神話入面掌管靚同性慾嘅女神）嘅誕生。

企喺畫中間嗰個靚女，就係畫家想像中嘅維納斯。
趙飛燕

係西漢漢成帝嘅第二任皇后。

趙飛燕出嗮名係個生得好靚嘅才女，能歌善舞，受到漢成帝寵幸成廿年咁耐。

成語**燕瘦環肥**講嘅就係趙飛燕同楊玉環。
臭味蟲

**臭味蟲科**（；學名：），又叫**椿象科**，係半翅目下嘅一個科，有超過 4,700 種物種。

同第啲半翅目嘅昆蟲一樣，水蠅有尖嘅口器，可以拮穿啲嘢同埋吸汁液食。佢哋最出名嘅係好多物種都會喺受到威脅嗰陣噴啲難聞嘅物質。
約翰遜

**約翰遜**，非官方譯名嘅全名係**亞歷山大·鮑里斯·廸輝符·約翰遜**（，），係英國政治人，前任英國首相兼代理保守黨黨魁。佢又做過英國同大倫敦市長。

## 早年
約翰遜喺紐約市出世，父母係英國人，所以佢同時有英國同美國國籍。佢父親亦做過英國國會議員。佢有個細佬叫祖瑟夫。

後生嘅時候，佢讀過伊頓公學同牛津大學，之後去咗做記者。

## 政治生涯
2001年大選，佢接替諗住退休嘅夏舜霆，參選牛津郡 Henley 選區，成功當選，入咗國會。2005年連任成功。

2008年5月1號，佢擊敗英國工黨候選人Ken Livingstone當選大倫敦市長，做咗大倫敦市長之後辭任國會議員。2012年再擊敗Ken Livingstone連任。2016年，佢決定轉戰英國國會議員，經補選上任國會議員，同年卸任大倫敦市長。

2016年英國脫離歐盟公投之後，本身支持脫歐嘅佢有打算爭做下任黨魁兼首相，但最後冇去選。同年7月，接任首相嘅文翠珊委任佢做外相，到2018年7月辭職。

2019年，文翠珊辭任保守黨黨魁，佢再參選黨魁，7月23號佢攞到黨內六成六選票當選，第二日上任首相。

2020年，約翰遜喺3月尾證實確診武漢肺炎（COVID-19），4月5號病情轉趨嚴重，入咗聖湯馬斯醫院（St Thomas' Hospital）深切治療部，後嚟病情好轉，喺9號轉普通病房，之後喺12號康復出院到鄉郊官邸休養。

2022年7月7號宣佈會喺保守黨選出新黨魁之後離任首相。到9月6號，佢將首相個位交畀新黨魁卓慧思。

## 譯名
根據英國駐香港總領事館公佈嘅正式漢化譯名，係少數沿用稍為偏向北方話嘅譯名「約翰遜」（）。但係無論如何，「約翰遜」三個字，就係佢成個名嘅漢化專譯，並唔應該夾硬塞個「鮑里斯」落去變成「鮑里斯·約翰遜」，等於Ed Miliband係「文立彬」而唔係「愛德·文立彬」，David Miliband係「文禮彬」而唔係「大衛·文禮彬」，Tony Blair係「貝理雅」而唔係「東尼·貝理雅」。

有英國華文報紙使用「莊漢生」，但根據領事館資料為前內政大臣 Alan Johnson 嘅正式漢化譯名。

另一方面，中國大陸譯**鮑里斯·約翰遜**，臺灣譯**鮑里斯·強森**，都係冇跟官方譯名、無視名從主人嘅譯法。

## 睇埋
* 英國首相一覽
* 約翰遜一次內閣
* 約翰遜二次內閣

## 參考

## 出面網頁

* 
* The Rt Hon Boris Johnson MP - GOV.UK 
* Rt Hon Boris Johnson MP - UK Parliament 
* Boris Johnson 
* 
* 
* 
* 

類:英國首相
多倫多皮爾遜國際機場

**多倫多皮爾遜國際機場**（；，），簡稱**皮爾遜國際機場**或者**皮爾遜機場**，係加拿大安大略省嘅一個民用機場，位於大多倫多地區嘅密西沙加，亦即係其實唔喺多倫多市入面；由機場去多倫多如果唔揸車，可以搭的士、巴士或者機場快綫。

個機場喺1939年開始用，原本叫 **Malton 機場**（，Malton 係地名）；當時其實提議過叫佢做 ｢Bishop 機場｣（，指 Billy Bishop），不過冇成事。

## 出面網頁
* 

## 參考資料

## 註

## 書目

* 

*
加拿大藝術局

**加拿大藝術局**（，簡稱 ；）係加拿大聯邦政府旗下嘅一個撥款機構，以政府機構嘅形式獨立運作，負責推廣藝術同資助藝術家，1957年立法成立，直屬加拿大國會，總部喺渥太華，入面有一間免費入場嘅美術館。

加拿大藝術局每年舉辦兩項加拿大總督獎，分別表揚傑出藝術家嘅加拿大總督藝術獎，同表揚傑出英文或者法文作家嘅加拿大總督文學獎；每三年亦舉辦一個獎畀有成就嘅音樂家，獲獎者可以借用一件貴價樂器，可以用來表演或者錄音等等。

## 拎
*

## 攷
藝術資助

**藝術資助**係藝術家賺取收入嘅兩種主要途徑之一，即係好似做科學研究咁，係向撥款機構寫建議書申請撥款，然後整建議入面話要整嗰件作品，跟住攞出去公開展覽（相當於研究嘅學術出版），然後要寫返份報告畀撥款機構。同科研一樣，決唔決定撥款，主要係靠同儕互評。

攞資助嘅藝術家好多時會係做一啲商業上比較難賣錢嘅出品。

## 攷
加拿大衛生研究院

**加拿大衛生研究院**（，簡稱 **CIHR**；）係加拿大聯邦政府為醫學研究設立嘅撥款機構，2000年立法成立，直屬加拿大國會，由13間虛擬嘅研究所組成，總部喺渥太華。

## 拎
*

## 攷
Investopedia

（**投資百科**）係個講金融商學嘢嘅網站，以英文為主。

## 課題
*金融
*管理
*經濟理論
*商學課題普遍都會
瑪利奧與超音鼠喺北京奧運會

**瑪利奧與超音鼠喺北京奧運會**（英文：Mario & Sonic at the Olympic Games），係由世嘉同埋任天堂合作開發嘅體育遊戲，2007年推出。

## 項目
*水上運動
*射箭
*田徑
*劍擊
*體操
*划船
*射擊
*乒乓球
*單車

## 參考


## 出面網頁
*超音鼠維基瑪利奧與超音鼠喺北京奧運會
*[瑪利奧維基瑪利奧與超音鼠喺北京奧運會](https://mario.fandom.com/wiki/Mario_%26_Sonic_at_the_Olympic_Games_(Wii))
*瑪利奧與超音鼠喺北京奧運會影片
史丹福哲學百科全書

**史丹福哲學百科全書**（）係一個由史丹福大學營運嘅免費網上哲學百科全書，內容主要係經同行評審論文。
頂夸克

**頂夸克**（）係目前發現最重嘅夸克，質量係173.1±1.3GeV/c<sup>2</sup>，自旋，電荷+。
第一寶貝

**第一寶貝**（英文：BabyFirst），係美國嘅兒童電視頻道，由普利沙集團轄下，2006年5月開台。

## 參考


## 出面網頁
*
*第一寶貝嘅YouTube頻道（中文版）
別叫我賭神

《**別叫我賭神**》（），拍嗰陣叫《**驕陽歲月**》（），係2023年上畫嘅港產片，由潘耀明執導，周潤發、袁詠儀領銜主演，方中信、廖啟智、安志杰、黃德斌、白只、蔡一智、盧慧敏、柯煒林主演。套戲早喺2019年開拍，到2023年先至上畫。

## 出面網頁
*
*
原子能電池

**原子能電池**（又叫**核電池**）係用同位素衰變時放射出嘅能量，而發出電力嘅裝置。同核反應堆唔同，佢唔係用核裂變產生熱能。原子能電池亦冇一般日常用嘅電池嘅化學反應，原理似太陽能板。特色係出電量細，不過用到千百年。家下用喺太空船，人工心臟起搏器同自動科研觀察站上面。

## 攷

類:核能
何映達

**何映達**，台灣音樂人。藍白唱片旗下歌手兼專業製作人。
## 部分作品
*1991年：方季韋《留下或離開》（收錄喺方嘅《怨蒼天變了心》專輯入面）
## 參考
跳跳跳台灣旅行團

《**跳跳跳台灣旅行團**》（）係香港MakerVille製作嘅資訊節目，由張右雨、李炘頤‎主持，2023年7月3號到7月21號逢禮拜一到五23:00 - 23:30喺香港電視娛樂ViuTV播。節目主持會去臺灣同當地舞蹈團體交流。

## 每集一覽

## 出面網頁
*ViuTV：跳跳跳台灣旅行團
## 電視節目變遷
三豐百貨冧樓

**三豐百貨冧樓**（，）係指喺1995年6月29號喺南韓漢城嘅一躉大型百貨公司失驚無神噉冧咗落嚟嘅呢一單嘢。當其時冧緊樓嗰陣，由足足五層嘅百貨大樓冧到落去地下四層，成個過程唔夠十秒。呢單嘢加埋死咗五百人，九百幾人整親，冇咗二千七億韓圜（約莫有2.08億美金咁多）。呢場冧樓事故係除咗打仗之外韓國傷亡最嚴重嘅災難事故、亦係全球第二嚴重嘅冧樓事故（最嚴重嘅係2013年孟加拉達卡冧樓事故）。

## 攷
見得

***'抑或***'（，日文發音：[mi.eꜜ]）係喺荒事歌舞伎表演入面嘅一種幾趣緻嘅元素。演員喺表演緊嗰陣，會做出一啲騎呢又古靈精怪嘅樣同埋姿勢，跟手會定住呢個姿勢然後成碌木噉棟咗喺度郁都唔郁，好似畀人點咗穴噉。「見得」呢個詞喺日文度係「外觀」抑或「睇得到」噉解，至於點解要整呢啲古怪樣，主要目的係話畀啲觀眾知嚟緊會有好嘢睇（譬如係就嚟到劇情嘅高潮部分），吸引人繼續睇跟住落嚟嘅表演。

## 睇埋
*歌舞伎
## 攷
語言熟練度

**語言熟練度**（參見）泛指一個人有幾能夠純熟噉運用一隻語言，越純熟就算係熟練度越高。

## 應用

定義上，第二語言習得（SLA）就係指緊一個人對非 L1 語言嘅熟練度隨住時間噉升，而要做 SLA 研究，就梗要搵啲方法量度語言熟練度先得－例如想像家陣有班專攻 SLA 嘅語言學家手上有 A 同 B 呢兩隻語言教法，佢哋想知邊隻教法有效啲，最簡單嘅做法係可以搵班用教法 A 學緊隻語言嘅人返嚟，又搵班用教法 B 學緊隻語言嘅人返嚟，比較吓兩組，睇吓邊組嘅語言熟練度升得比較快。因為噉，專攻 SLA 嘅語言學家實要有方法客觀噉量度語言熟練度。

## 評估

歐洲共同語言參考標準成日畀人用嚟評估一個人對一隻語言有幾熟練。

## 睇埋
*學第二語言
*語言距離
名詞類別

文法上講嘅**名詞類別**（）係指緊一隻語言會按某啲基準將啲名詞分類，最出名嘅有文法性別。

## 睇埋
*文法格
總選舉事務主任

**總選舉事務主任**（）係香港特別行政區政府選舉事務處嘅部門首長同管制人員，由行政長官委任，屬於首長級公務員職位，職級係高級首席行政主任。現任總選舉事務主任係陳淑華，喺2024年9月11號上任。

## 簡介
總選舉事務主任職務喺1993年設立，當時係根據香港總督彭定康簽署嘅《選區分界及選舉事務委員會條例》設置，首任主任係邱霜梅。1997年政權交接之後，臨時立法會通過《選舉管理委員會條例》，繼續設立總選舉事務主任職務。好似其他公務員職位咁，總選舉事務主任嘅任期不定，目前任期最長嘅主任係李榮，佢任期超過7年。總選舉事務主任嘅副手係首席選舉事務主任，職級係首席行政主任，呢個職位喺2008年首次設立，當時係總選舉事務主任以外，選舉事務處第二個首長級職位，到2018年經立法會審議同批准後成為首長級常額職位。

## 職權
根據香港法例第541章《選舉管理委員會條例》規定，選舉管理委員會需要透過一個由行政長官委任嘅總選舉事務主任執行職能。總選舉事務主任出席選舉管理委員會嘅會議，並喺選管會嘅指示下執行佢嘅決定。總選舉事務主任作為選舉事務處嘅負責人，督導部門嘅行政同運作，並代表部門出席立法會會議、解答議員同傳媒查詢。由於選舉事務處負責人工作繁重兼責任重大，當時嘅選管會主席馮驊喺2022年嘅選舉報告入面建議政府應該開設一個職級更高嘅職位，例如首長級薪級第4點職位（首長級乙一級政務官）作為選舉事務處嘅部門首長。

## 歷任負責人

## 攷

## 出面網頁
*香港特別行政區政府 選舉事務處
蒙泰涅

**蒙泰涅**可以係指：
* 蒙田（**Michel de Montaigne**）：法國哲學家，有啲文獻會用佢嘅姓蒙泰涅稱呼佢。
* 蒙泰涅 (澳洲)：澳洲歌手，2020、2021年歐洲歌唱大賽澳洲代表
蒙泰涅 (澳洲)

**Jessica Alyssa Cerro**（1995年8月14號-），以藝名**蒙泰涅**（Montaigne）活躍，係一位澳洲嘅歌手同埋Twitch實況主。佢嘅首張專輯《Glorious Heights》喺2016年8月5號發行，喺ARIA專輯榜最高排名第4位。喺2016年ARIA音樂獎頒獎典禮上，佢以呢張專輯贏咗「突破性藝術家－新作品」獎項，同時入圍其他三個獎項。2016年4月，佢同Hilltop Hoods合作嘅歌曲《1955》入侵ARIA單曲榜排名第2位。

原本佢應該以佢嘅歌曲《Don't Break Me》代表澳洲參加2020年歐洲歌唱大賽，但因為武漢肺炎疫情而取消。佢後來喺2021年歐洲歌唱大賽以《Technicolour》一曲代表澳洲，不過未能晉級決賽，成為自2015年澳洲首次參賽以來首位未能晉級決賽嘅代表。
歐洲歌唱大賽 - 決戰澳洲

《**Eurovision – Australia Decides**》係一個由澳洲特別廣播服務公司(SBS)同埋製作夥伴Blink TV共同舉辦嘅年度歌曲比賽。呢個比賽決定澳洲嘅代表參加歐洲歌唱大賽，時間範圍係2019至2022年（2021年除外，因為前一屆大賽被取消）。
林多玫

**林多玫**（，，）係一位韓國裔嘅澳洲創作型女歌手。佢喺1988年10月17號喺韓國漢城（而家叫首爾）出世，9歲嗰年同屋企人移民咗澳洲。2010年，佢發行咗一張個人福音專輯《Dream》。2013年，林多玫參加咗澳洲嘅真人選秀節目「X音素」，最後贏咗冠軍，成為首位贏得呢個節目嘅亞裔歌手。佢贏咗冠軍之後，同澳洲索尼音樂簽咗唱片合約，被稱為「首位亞裔澳洲流行巨星」。

林多玫贏咗「X音素」之後，發行咗佢嘅冠軍單曲《Alive》，首個星期就登上澳洲單曲排行榜冠軍。之後佢推出咗一張同名錄音室專輯《Dami Im》，首個星期就奪得澳洲專輯排行榜冠軍，最終獲得澳洲唱片業協會嘅白金唱片認證。佢成為「X音素」嘅參賽者當中，首位贏咗冠軍單曲同冠軍專輯嘅歌手。林多玫嘅第三張專輯《Heart Beats》喺2014年推出，進入排行榜嘅前十位，其中兩隻單曲《Super Love》同埋《Gladiator》亦進入排行榜嘅前二十位。

2016年，林多玫代表澳洲參加咗喺瑞典斯德哥爾摩舉行嘅歐洲歌唱大賽，憑住歌曲《Sound of Silence》獲得咗當屆大賽嘅亞軍。佢亦係首位參加歐洲歌唱大賽嘅韓裔歌手。

響2023年9月到11月播映嘅第五季蒙面歌手，佢演出嘅『雪狐』就嬴咗冠軍。

## 出面網頁

類:澳洲女歌手
類:昆士蘭大學舊生
極速快感：V拉力2

**極速快感：V拉力2**（英文：Need for Speed: V-Rally 2），係由藝電開發嘅競速遊戲，1999年推出。

## 參考


## 出面網頁
*極速快感：V拉力2影片
*極速快感：V拉力2線上遊戲
松阪牛

**松阪牛**係種和牛，出產自日本三重縣嘅松阪嘅黑毛和牛。佢同神戶牛、近江牛合稱「日本三大和牛」。
米澤牛

**米澤牛**（米沢牛）係種和牛，出產自日本山形縣嘅米澤嘅和牛。佢有時會被當做其中一款「日本三大和牛」（取代咗近江牛個位）。
近江牛

**近江牛**係種和牛，出產自日本滋賀縣（古時近江國）嘅和牛。佢同神戶牛、松阪牛合稱「日本三大和牛」。
芝士牛扒三文治

**芝士牛扒三文治**（Cheesesteak）係種美式三文治，起源自費城，將切碎嘅牛扒同芝士用長包夾住。
佳·施巴斯坦

（）係澳洲男歌手、詞曲作者同埋製作人。施巴斯坦係2003年第一屆《澳洲偶像》嘅冠軍，之後做過澳洲版《X音素》評審同埋《澳洲好聲音》導師。2015年，施巴斯坦代表澳洲參加咗2015年嘅歐洲歌唱大賽，最後拎咗第5名。

## 拎

類:澳洲男歌手
澳洲喺歐洲歌唱大賽嘅參與

澳洲第一次參加喺奧地利維也納舉行嘅2015年歐洲歌唱大賽，喺決賽中以196分嘅成績排第五。最初安排係澳洲只係一次性參賽，如果贏咗比賽，下一年仲可以參加。2016年澳洲又被允許參賽。澳洲係大洋洲第一個參加歐洲歌唱比賽嘅國家，亦係繼摩洛哥喺1980年參賽之後第二個喺歐亞大陸之外嘅參賽國家，不過到而家為止仲未贏過冠軍同埋未有舉辦過任何比賽。
## 參賽歷史
;表格註釋

## 參考
索尼音樂發行

**索尼音樂發行有限責任公司**（；原名：）係美國索尼娛樂旗下嘅一間音樂出版公司，成立喺1995年，係由索尼音樂出版公司同聯合電視音樂出版公司合併而成嘅。聯合電視音樂出版公司係Michael Jackson創立嘅，佢係喺1985年買咗呢間公司，佢擁有好多版權曲庫，包括Lennon–McCartney嘅歌曲。

2012年，索尼/聯合電視音樂出版公司領導嘅投資財團收購咗EMI音樂出版有限公司，令佢成為全球最大嘅音樂出版管理機構，佢嘅曲庫有超過300萬首歌曲。2016年，索尼公司收購咗傑克遜遺產管理委員會持有嘅索尼/聯合電視音樂出版公司50%嘅股份。

2019年8月1號，索尼/聯合電視音樂出版同索尼音樂娛樂合併，成為索尼音樂集團。

2021年2月10號，索尼/聯合電視音樂出版正式改返原本嘅名字，變做「索尼音樂發行」。
謝茜嘉梅寶

****（，），喺澳洲北領地達爾文出世，係個澳洲嘅女歌手同埋唱作人。謝茜嘉亦都喺2006年《澳洲偶像》拎到亞軍，佢喺呢場比賽第一輪入面演唱雲妮侯斯頓嘅「I Have Nothing」（粵語意思：我乜都冇）。

## 攷

## 拎
極速快感：零極限

**極速快感：零極限**（英文：Need for Speed: No Limits），係由藝電開發嘅競速遊戲，2015年推出。

## 參考


## 出面網頁
*
*極速快感：零極限影片
琉球文

**琉球文**（，Rūchūguchi），沖繩人有陣時會嗌做「」（），屬於日琉語系，係一柞分布喺琉球群島（舊時嘅琉球王國，而家嘅沖繩縣同埋鹿兒島縣奄美群島）嘅本土語言嘅統稱。

呢一柞語言喺中世紀（日本平安時代之前）就經已由日文度分化咗出嚟，所以而家佢哋同日文都有幾大分別，係唔可以攞嚟互相溝通嘅，甚至琉球文自己圍內呢一柞語言，都唔可以互通，亦因為噉，佢哋喺語言學上嚟講係唔同嘅語言，但係日本政府因為某啲政治原因夾硬話佢哋淨係方言嚟。由於琉球文係由中古日文分化出嚟嘅，一啲學過下古日文嘅人可能會聽得明琉球文。
## 而家嘅使用情況
正正因為日本政府二十世紀喺琉球群島實行嘅語言同化政策，而家冚唪唥琉球文都經已畀聯合國教科文組織列入瀕危語言，亦即係話後生一代喺日常生活基本經已轉嗮講標準日文，琉球文講得唔鹹唔淡。其中嘅與那國文同埋八重山文情況最嚴重，分別得番四百同埋四萬人識講，預計喺幾廿年入面會滅絕𠻹。更加弊家伙嘅係，而家嘅後生多數用緊一種叫做「沖繩日文」嘅日文方言，佢同琉球文有好大分別，因為佢嘅文法同埋用語基本都係日文嚟，淨係夾雜咗一啲琉球文單詞喺入面，噉樣反而攪到本身嘅琉球文語言結構大量噉畀日文影響。

## 分類
琉球文畀語言學家約莫噉分咗做下面呢幾款語言：
* 奄美-沖繩語群（北琉球語群，amow）
** 北奄美-沖繩語支（naor）
*** 南奄美文（ams）
*** 喜界文（kzg）
*** 北奄美文（ryn）
*** 德之島文（tkn）
** 南奄美-沖繩語支（samo）
*** 沖繩話（ryu）
*** 國頭文（xug）
*** 與論文（yox）
*** *[[糸滿摩文仁文]]*（tmab）
*** *[[慶良間久米文]]*（kmkj）
****[[伊計久高文]]*（kekd）
****[[伊平屋文]]*（hysm）
** 沖永良部文（okn）
* 先島語文（南琉球語群）
** 宮古文（mvi）
** 八重山文（rys）
** 與那國文（yoi）
## 例子

## 攷

## 拎

; 英文
* Kunigami嘅Ethnologue報告 
* 中琉球語嘅Ethnologue報告 

; 日文
* 網上琉球語教室
* 基本琉球語
* 琉球語字典 ，有發音例子。
* Nakasone Seizen manuscripts  （多為今歸仁方言）
* 首里那霸方言拼字法同音系學 
* 島言葉教科書
* 沖繩語辭典
港車北上

**港車北上**（），係香港特區政府同廣東省政府喺2023年開始推出嘅一項計劃，畀合資格嘅香港私家車可以喺冇攞常規配額下，經港珠澳大橋往返香港同廣東省。計劃喺2023年6月1號接受申請，並喺7月1號畀獲批嘅香港私家車用港珠澳大橋。

## 申請
港車北上嘅申請人要去指定網站遞交申請同相關證明文件，先由香港嘅運輸署初步審批，然後再由廣東省嘅相關部門審核，而申請人可以去廣東省嘅「港車北上管理服務系統」查詢申請情況。

申請獲批後，申請人都唔係可以隨時出發，而係需要先預約之後一個月嘅指定日子。

## 睇埋
*澳車北上（2023年1月1號推行，比香港早半年）

## 出面網頁
*港車北上
極品飛車

**極品飛車**（英文：Need for Speed），係由藝電開發嘅競速遊戲，2015年推出。

## 參考


## 出面網頁
*極品飛車影片
玫瑰瞳鈴眼

《**玫瑰瞳鈴眼**》喺1999年台視嘅一套單元劇，佢主要講述女人受傷感情同愛慾纏繞嘅故事，仲有男性嘅風流色情。佢係喺1999年10月24號喺台視首播。

## 開場白（華語原文）
*紅色的玫瑰，是情人佔有的渴望；黃色的玫瑰，是愛人傷心的眼淚；白色的玫瑰，是棄婦悲苦的哀怨；紫色的玫瑰，是女人浪漫的期待；一朵朵盛開的玫瑰，代表著一個個神祕而美豔的女人；她們一雙雙勾魂攝魄的眼眸，隱藏著人世間最動人的故事。她們冷眼旁觀又迷失人生；那雙讓人震撼和感動的眼睛，我們稱之為「玫瑰瞳鈴眼」。
*在女人與男人的傳奇裡，充滿了無所不在的愛慾糾纏與權力交迭，女人多刺又多情，征服男人，也等著讓男人征服，在天長地久的神話消逝，她們依然嫵媚，身上的刺足以讓人瞠目且驚魂，那一雙雙令人震撼而動人的眼睛我們稱之為「玫瑰瞳鈴眼」。
家庭問答 (電子遊戲)

**家庭問答**（英文：Family Feud），係由Ubisoft開發嘅問答遊戲，1987年推出。

## 版本

## 參考


## 睇埋
*家庭問答

## 出面網頁
*家庭問答電子遊戲影片
城巴2號線

**城巴2號線**係香港一條由城巴經營嘅香港島巴士線，來往西灣河（嘉亨灣）同中環（港澳碼頭）。

## 史
呢條巴士線係香港最早期嘅其中一條巴士線，前身係1929年由香港電車開辦，來往中環皇家碼頭同太古船塢，1933年6月11號中巴攞到香港島巴士線專營權後，由中巴接辦。1998年9月1號中巴專營權結束，由新巴接辦。2023年7月1號新巴專營權併入城巴，由城巴接辦。

## 服務時間

## 收費
全程收費：$5.2

;分段收費

## 車站一覽

|-
| 1 || 西灣河 || || 西灣河(嘉亨灣) || 
|-
| 2 || rowspan = "2" | 愛秩序灣 || 愛勤道 || 東旭苑東曉閣 || 
|-
| 3 || 愛賢街 || 愛蝶灣 || 
|-
| 4 || rowspan = "2" | 筲箕灣 || || 筲箕灣 || 
|-
| 5 || rowspan = "4" | 筲箕灣道 || 新成街 || 
|-
| 6 || rowspan = "3" | 西灣河 || 海晏街 || 
|-
| 7 || 西灣河文娛中心 || 
|-
| 8 || 太祥街 || 
|-
| 9 || 康山 || 康山道 || 康怡廣場 || 
|-
| 10 || rowspan = "4" | 鰂魚涌 || rowspan = "11" | 英皇道 || 寶峰園 || 
|-
| 11 || 鰂魚涌街 || 
|-
| 12 || 太古坊 || 
|-
| 13 || 民新街 || 
|-
| 14 || rowspan = "6" | 北角 || 模範邨 || 
|-
| 15 || 健康村 || 
|-
| 16 || 港運城 || 
|-
| 17 || 新都城大廈 || 
|-
| 18 || 長康街 || 
|-
| 19 || 炮台山站 || 
|-
| 20 || 天后 || 清風街 || 
|-
| 21 || rowspan = "2" | 大坑 || rowspan = "2" | 銅鑼灣道 || 皇仁書院 || 
|-
| 22 || 中華游樂會 || 近浣紗街

|-
| 23 || rowspan = "2" | 銅鑼灣 || rowspan = "2" | 告士打道 || 百德新街 || 近世貿中心
|-
| 24 || 景隆街 || 
|-
| 25 || rowspan = "4" | 灣仔 || rowspan = "4" | 內告士打道 || 馬師道 || 
|-
| 26 || 史釗域道 || 
|-
| 27 || 柯布連道 || 近香港會議展覽中心
|-
| 28 || 分域街 || 近香港演藝學院
|-
| 29 || 金鐘 || 夏慤道 || 海富中心 || 

|-
| 30 || rowspan = "2" | 中環 || rowspan = "3" | 德輔道中 || 置地廣場 || 
|-
| 31 || 中環街市 || 
|-
| 32 || rowspan = "2" | 上環 || 金龍中心 || 
|-
| 33 || || 中環(港澳碼頭) || 

|-
| 1 || 上環 || || 中環(港澳碼頭) || 
|-
| 2 || rowspan = "8" | 中環 || rowspan = "4" | 民光街 || 中區政府碼頭 || 
|-
| 3 || 中環3號碼頭 || 
|-
| 4 || 中環5號碼頭 || 
|-
| 5 || 中環(天星碼頭) || 
|-
| 6 || 民耀街 || 國際金融中心二期 || 
|-
| 7 || || 中環(交易廣場) || 
|-
| 8 || rowspan = "2" | 干諾道中 || 怡和大廈|| 
|-
| 9 || 大會堂 || 
|-
| 10 || 金鐘 || 金鐘道 || 金鐘站 || 近太古廣場
|-
| 11 || rowspan = "2" | 灣仔 || 駱克道 || 金星大廈 || 
|-
| 12 || rowspan = "2" | 告士打道 || 入境事務大樓 || 近香港會議展覽中心
|-
| 13 || rowspan = "2" | 銅鑼灣 || 維多利亞公園 || 近皇室堡
|-
| 14 || 高士威道 || 維多利亞公園 || 近香港中央圖書館
|-
| 15 || 天后 || rowspan = "12" | 英皇道 || 銀幕街 || 
|-
| 16 || rowspan = "7" | 北角 || 七海商業中心 || 
|-
| 17 || 電廠街 || 
|-
| 18 || 糖水道 || 
|-
| 19 || 琴行街 || 
|-
| 20 || 港運城 || 
|-
| 21 || 健康村 || 
|-
| 22 || 模範邨 || 
|-
| 23 || rowspan = "3" | 鰂魚涌 || 北角官立小學 || 
|-
| 24 || 新威園 || 近太古坊
|-
| 25 || 惠安苑 || 
|-
| 26 || 太古城 || 太古城中心 || 近康山花園
|-
| 27 || rowspan = "3" | 西灣河 || rowspan = "4" | 筲箕灣道 || 太安樓 || 分段收費起點
|-
| 28 || 海晏街 || 
|-
| 29 || 愛秩序灣道 || 
|-
| 30 || rowspan = "2" | 筲箕灣 || 南康街 || 
|-
| 31 || || 筲箕灣 || 
|-
| 32 || rowspan = "2" | 愛秩序灣 || 愛賢街 || 愛東商場 || 
|-
| 33 || 愛勤道 || 東旭苑東曉閣 || 
|-
| 34 || 西灣河 || || 西灣河(嘉亨灣) || 

## 參考
My Secret

《**MySecret**》係香港歌手鄧紫棋嘅第二張錄音室專輯，2010年10月29號響蜂鳥音樂發行。

## 曲目

## 參考
精采會計

**精采會計**係香港電台文教組聯同香港會計師公會一齊製作嘅電台廣播節目，節目係香港時間2011年12月4日至2012年2月26日，逢星期日20:30-21:00係香港電台第一台播出。主持係鍾傑良同埋香港會計師公會學生教育及培訓總監伍大成，每集亦都會邀請Alan Kam主持環節《分分鐘理財》。

## 外部連結
*節目網頁
方言札

**方言札**（）係ー種用嚟糟質同埋羞辱人嘅牌，通常係喺一啲要廢除方言（包埋同標準語唔一樣嘅語言）、強制推行標準語嘅地方嗰度用到，講方言嘅人會畀第啲人夾硬將呢塊牌掛喺條頸度。呢種手段喺好多國家「推普」嗰陣都有用過，譬如英國對講威爾斯文嘅人、法國對講奧克文同布列塔尼文嘅人、日本對講琉球文嘅人、台灣對講閩南話嘅人都有做過呢啲陰騭嘢。

## 睇埋
*Welsh Not（唔畀講威爾斯文）
*推廣普通話
*語言帝國主義

## 攷
福江島

**福江島**係日本九州西部五島列島嘅最大島，歸長崎縣五島市管。島上特產包括食鹽同烏冬。
中通島

**中通島**係日本九州西部五島列島嘅第二大島，歸長崎縣南松浦郡管。島上特產包括河豚。
人啊人

《**人啊人**》係香港男歌手陳奕迅喺2022年推出嘅粵語流行歌，由林家謙作曲、周耀輝填詞。首歌係陳奕迅喺2022年嘅唯一派台歌，派台後先後做咗香港五大粵語歌榜嘅冠軍歌，成為佢頭一首「五台冠軍歌」。而喺2023年臺灣嘅第34屆金曲獎入面，《人啊人》嘅填詞人周耀輝更攞到「最佳作詞人獎」，成為頭一位憑粵語歌攞個獎嘅填詞人

## 參考
無敵比亞路

**無敵比亞路**（）係個用喺講解體育比賽嘅虛擬空間軟件，由英國紅蜂媒體（Red Bee Media，前身屬英國廣播公司）研製，2019年賣咗畀加拿大公司Ross Video。

## 香港譯名
香港嘅香港有線電視2006年世界盃足球賽期間引入。由於香港有線電視將Piero叫做**無敵比亞路 **，令人以為**無敵比亞路**係為迪比亞路（Alessandro Del Piero）命名，誤寫成**無迪比亞路 **。

## 參考

## 出面網頁
*PIERO Sports Graphics Analysis
壹岐島

**壹岐島**（日文：**壱岐島**）係日本長崎縣一個島，歸壹岐市管。島上特產包括和牛同日式燒酒。
相島

**相島**係日本福岡縣一個島，歸糟屋郡管。個島因為有好多貓而出名，更畀美國媒體CNN評選做「世界五大貓島」之一。
香港親中派暴力行徑爭議

香港親中派支持者，特別係嚟自激進派系嘅，都有暴力襲擊持唔同政見人士，甚至係記者嘅歷史。英屬香港時期，工聯會就曾經發動六七暴動嘗試奪權，而主權移交後，有啲親中派支持者會喺示威活動期間民主派支持者，甚至係襲擊記者（特別係一啲立場同佢哋相左嘅）。呢啲行為引起社會上一啲批評，但有時呢啲人就被指得到香港警察嘅保護，亦因為咁警察備受一啲批評。

## 六七暴動

**六七暴動**由香港工委、新華社香港分社聯同港共團體喺香港發動，暴亂喺1967年5月6號開始，其後發生連串騷亂及恐怖襲擊事件，持續咗七個月至1967年12月，後嚟以年份命名事件叫做「六七暴動」。六七暴動喺香港史上最大鑊嘅社會動亂之一，死亡人數第二多。暴動嘅主要成因喺中國大陸嘅文化大革命外延，同埋1966年一二·三事件澳門親共團體成功從澳葡政府奪權，仲肅清埋國民黨喺澳門嘅勢力，中共於是乎想將澳門發生嘅一二·三事件複製到香港，並且利用文化大革命高漲嘅極左情緒發動港共份子顛覆港英政府。

左派團體以文革武鬥嘅思維鼓吹左派人士採取激烈手段鬥垮港府，7月展開街頭炸彈襲擊浪潮，亦即所謂嘅「遍地菠蘿」（意思喺周圍放炸彈，菠蘿喺土製炸彈喺香港嘅代稱），連串無差別嘅炸彈襲擊對普羅大眾構成咗相當嚴重嘅性命威脅，香港市民更從中領悟到共產黨嘅可怕，共產黨發起哩場暴動不但未能動搖港英政府嘅管治，反而促使香港市民比以前擁護殖民地政府，而中共同港共就盡失民心，暴動喺同年12月基本結束，港英政府喺平息暴動後自我檢討同改善施政，1970年代香港經濟快速增長，提升咗殖民地政府嘅聲望，相反港共喺香港主流社會一度陷入邊緣化，即使喺1997年香港主權移交後，港共依然未能擺脫六七暴動嘅負面形象，所以哩場暴動對二十世紀後期以至主權移交後嘅香港社會同埋經濟發展路向，都有著深遠嘅影響。

## 香港主權移交後
接近香港主權移交以及初期，親中派嘅激進行為一度有所收斂，但隨著雨傘革命，香港社會兩極化，越來越多親中派採取激進方式表達意見，甚至係襲擊記者同民主派人士，呢個情況喺雨傘革命同反送中運動期間特別常見。

喺2014年10月25號，當時香港正值雨傘革命，以李偲嫣為主要成員嘅三個反佔領團體，包括「藍絲帶運動」、「撐警大聯盟」同埋「正義聯盟」喺度舉行集會，痛批佔領行動同支持警方執法，期間有人因為報導篇幅問題襲擊採訪記者，香港電台新聞部女記者王詠妍、無綫新聞記者冼志同埋攝影師。王詠妍仲被藍絲帶暴徒踢中腰同腳，港台工會、無綫、港台、記協、攝影記者協會同埋新聞行政人員協會強烈譴責呢次事件，仲促請警察加強執法。不過，之後有親中派甚至製造假新聞反屈港台記者，結果再被揭發同譴責。

## 參考
許慶得

**許慶得**（Simon Hui）係本地知名電器家品企業億世集團有限公司的創辦人及行政總裁，有自家品牌億世家ecHome。喺香港開咗超過30間分店，產品出名新穎、實用、價廉物美。同時,佢係城大資深校友組織「城賢匯」嘅共同創辦人。
其中集團旗下家電品牌億世家，比較受到一啲香港人嘅關注。由於億世家業務有一定規模，所以有啲傳媒偶然會就唔同家電嘅銷售情況訪問許慶得。

## 事業
*1988年 成立億世集團有限公司
*1992年 開發電子產品批發分銷生意，採用每月特選產品換購嘅嶄新營運方法嚟刺激銷路
*1998年 喺地鐵、九鐵沿線率先引入自動販售機售賣手錶
*2002年 自行研發兩項專利發明，推出一系列八達通嘅金屬腕錶同相關產品

## 學歷
* 1991年畢業於香港城市大學並拎到商學榮譽文學士學位課程

## 曾擔任的公職及董事
* 2011年至2012年 香港華都獅子會會長 
* 2012年 香港潮州商會會董
* 2013年至2015年 擔任香港城市大學資深校友組織「城賢匯」主席
* 2016年至2020年 東華學院商學系顧問
* 2017年 香港中華企業家協會主席
* 2021年至今 香港城市大學顧問委員會成員
* 2019年至今 香港貨品編碼協會董事及中小企業諮詢委員會主席

## 獎項及榮譽
* 2014年 香港城市大學榮譽院士
* 2022年 香港城市大學第六屆傑出校友獎

## 獎項及榮譽
*2013年 傑出潮商系列
*2019年 eBay特約：eBay助本地企業輕鬆拓展海外市場
*2020年 新城財經台 智識做老闆
*2021年 香港專業及資深行政人員協會 「望遠鏡」

## 參考來源
藍鬍鬚

《**藍鬍鬚**》（；），又有譯做《**藍鬍子**》，係源自法國嘅民間故事。好多人覺得呢個故仔兒童不宜，但佢曾經畀人當係童話噉出版，格林童話第一版入面都有收錄。

## 情節
話說好耐好耐之前，有個又有錢又有權嘅貴族男人，佢出嗮名個樣生得奇特，成面都係藍色嘅鬍鬚，所以畀人改咗個花名叫**藍鬍鬚**。藍鬍鬚先後噉娶咗六個老婆，但佢娶親老婆個老婆最後都會離奇失蹤。女主角係屋企嘅孻女，有一日藍鬍鬚嚟到佢屋企，同佢哋講話佢想娶女主角做老婆，仲即場請咗佢哋食餐大餐。女主角屋企全屋上下都好驚唔想個女嫁畀藍鬍鬚，但女主角見佢咁有錢，就自願話想做藍鬍鬚嘅老婆，肯搬去藍鬍鬚嗰間又大又豪華又偏遠嘅城堡嗰度住。

結婚嘅嘢搞好嗮，女主角到咗城堡，冇幾耐藍鬍鬚就話佢突然間有事要出遠門，要離開城堡幾日。臨走之前，藍鬍鬚交低條神秘鎖匙畀女主角－女主角發覺條鎖匙可以打開城堡入面嘅任何一道門，間間房入面都有各種嘅金銀財寶，同時藍鬍鬚仲講低一樣嘢：

藍鬍鬚走咗之後，女主角一個人喺城堡有啲悶，就請咗佢家姐**安妮**（Anne）同埋幾個朋友一齊嚟開 。玩吓玩吓女主角開始好奇，想知地底密室裏面有啲乜，點解會唔准入。最後佢終於忍唔住一個人落咗去開密室嘅門。

一入到去密室，女主角就發現間房成地都係血，而且牆上面仲有一個個鈎，藍鬍鬚打前嗰六個老婆嘅死屍就掛咗喺啲鈎上面。嚇到冇咗半條命嘅女主角一個唔小心，手上條鎖匙跌咗落地，沾到地上面嘅血。女主角執返條匙就即刻有咁快得咁快逃走，一路走仲一路想抹返乾淨條鎖匙上面嘅血。不過原來條鎖匙施咗魔法，啲血跡抹極都抹唔甩。

嗰晚藍鬍鬚提早咗返城堡。佢見到條鎖匙上面嘅血跡，知道女主角入過密室。大發雷霆嘅藍鬍鬚話要即刻殺咗女主角。而正當藍鬍鬚要落手之際，安妮帶埋女主角啲阿哥嚟到城堡，仲個個都擸嗮架生，最後眾人就郁手殺咗藍鬍鬚。

事後，藍鬍鬚啲財富同城堡就歸女主角擁有。女主角安排好好噉安葬藍鬍鬚頭嗰六個老婆，跟住就用佢得到嘅錢接濟屋企人，最後佢自己仲搵到個理想嘅伴侶。於是除咗藍鬍鬚之外，所有人都開開心心噉生活落去。

亦都有啲版本話女主角後嚟變做女版嘅藍鬍鬚－會係噉搵男人結婚，次次結咗婚之後都會殺咗自己個老公，再將條屍掛喺原先嗰間密室度。

## 影響
《藍鬍鬚》呢個故仔好出名，有畀人改編做戲同歌劇等嘅文化產物。

亦有好多創作品係取材自《藍鬍鬚》嘅，例如香港嘅二人音樂組合 Per se 就有首歌《無門》係取材自《藍鬍鬚》，亦可以睇吓美國 DC 漫畫《Fables》有用藍鬍鬚做佢其中一個主要角色。

## 睇埋
*美女與野獸，都係講到有個靚女嫁咗畀一個外貌奇怪嘅男人，不過《美女與野獸》入面嗰個怪男人唔係連環殺人狂。
*恐怖故仔，有人話個故仔如果唔係講到有魔法嘅鎖匙，就會完全係恐怖故仔唔係童話。
*血之女伯爵，有傳言話佢都係鍾意用後生女人嘅血嚟沖涼（似某啲版本嘅藍鬍鬚）。
*連環殺手
*亨利八世

## 註釋

## 引咗

## 拎

*藍鬍子 - 米雪廣東話格林童話（佢啲情節同上面提到嘅版本有少少出入），YouTube
*Bluebeard（英文），英文版《藍鬍鬚》。
晚安莉莉

**晚安莉莉（Goodnight Lillie）**係香港獨立樂隊，走日本流行同搖滾路綫。依家有6位成員，當中有兩位主音Sinnie同阿雞，阿雞同時亦係樂隊嘅低音結他手，另外4位成員包括Yam（結他手）、小伍（鼓手）、水金（Keyboard）同埋阿政（結他手）。樂隊名「晚安莉莉」由書名啟發得來。喺2021年6月組成，2025年4月正式派台出道。

## 成員
晚安莉莉有六位成員：

## 簡歷
2021年組成，同年6月11日喺YouTube 推出原為 Sinnie 嘅單曲《望》嘅樂隊版本。

2025年4月15號，佢哋推出頭一首派台歌《當昨日凝視着我》，正式出道。 同日喺YouTube發佈歌曲嘅MV。

2025年7月29號，晚安莉莉宣佈將喺9月21號喺東蒲胡李名靜體育館舉行樂隊首場音樂會《晚安莉莉 2025 LIVE：Goodnight, Lillie》。

## 奬項／成就
*2025年度新城勁爆頒獎禮：
*入選勁爆新樂隊／組合
*2025年度叱咤頒獎典禮：
*入選我最喜愛組合五強
*入選我最喜愛歌曲十五強：我看見今晚的月色很美，你呢？
*叱咤樂壇生力軍組合 銀獎

## 風格
樂隊風格係結合日系流行曲同日系搖滾嘅少女風為主，他們想藉着自己嘅音樂來發放正能量，表達正面同青春嘅訊息，希望自己嘅創作歌曲能感染身邊嘅人。原創歌曲都有着幾長嘅名，呢種命名方式係參考日本嘅動漫同小說，想讓聽眾只要睇到名就能了解整首歌曲想表達嘅故事。同埋每一首歌都有一個同中文曲名不相稱嘅英文名字，係因為英文曲名並唔係中文曲名嘅翻譯，反而係用來延續中文曲名或歌詞未能表達嘅部分。

## 團名

跟據訪問，晚安莉莉（Goodnight Lillie）嘅隊名係來自「晚安」係一種儀式感，「莉莉」係每個人內心入面嘅一位少女，即係一種安慰自己、提醒自己活得更好嘅力量。但點解係叫「莉莉」，係因為佢哋行過書店見到一本書，叫做《Good morning, Midnight》，而作者就係叫Lily，所以突然就改咗隊樂隊叫晚安莉莉。

## 音樂作品
註：個人名義嘅派台歌，請睇吓成員嘅個人頁。

### 唱片

### 單曲

### 派台歌曲成績

***註：個人名義的各台[[冠軍]]歌總數，請參閱成員個人頁面。***

*（*）上緊榜
*（-）未能上榜
*（×）冇派去個台

## 演出
**註：個人名義嘅影視作品演出，請睇吓成員嘅個人頁。**
### 電視節目（[[ViuTV]]）
*2023年：《MM730 - 粉絲福利署》第60集嘉賓

## 演唱會／音樂會

## 參考

## 出面網頁
* 
*
Fables (漫畫)

《》係美國 DC 漫畫出嘅一系列奇幻漫畫。個故仔講一班童話故事同寓言入面嘅角色畀**敵人**（The Adversary）驅逐出仙境，焗住要喺**平凡人**（mundie；嚟自英文 mundane－即係**普通平凡**噉嘅意思）嘅世界嗰度生活。

## 角色

*阿積
*白雪公主
*玫瑰紅
*白馬王子
*大野狼
*美女與野獸
*忠心嘅約翰
*灰姑娘
*睡公主
*藍鬍鬚
*青蛙王子
*三隻豬仔
*小人國人
*手指公姑娘
*金髮妹
*小紅帽
*熊皮佬
*皮諾曹
*耶加婆婆
*漢蘇同歌麗萄
*弈卡博·卡靈
*冰雪女王
*傑啤佗
*藍仙子
*鎮尼
*驢皮公主
呀噉。
瑪利奧與超音鼠喺溫哥華冬奧會

**瑪利奧與超音鼠喺溫哥華冬奧會**（英文：Mario & Sonic at the Olympic Winter Games），係由世嘉同埋任天堂合作開發嘅體育遊戲，2009年推出。

## 項目
*高山滑雪 - 速降
*高山滑雪 - 大迴轉
*跳台滑雪 - 個人大山坡
*跳台滑雪 - 大山隊
*自由式滑雪 - 大亨
*自由式滑雪 - 越野滑雪
*單板滑雪 - U型池
*滑雪板 - 滑雪板交叉
*滑冰 - 速度滑冰 500m
*滑冰 - 短道速滑
*滑冰 - 短道接力
*花樣滑冰
*有舵雪橇 - 骨架式
*有舵雪橇
*冰球
*冰壺

## 參考


## 出面網頁
*超音鼠維基瑪利奧與超音鼠喺溫哥華冬奧會
*[瑪利奧維基瑪利奧與超音鼠喺溫哥華冬奧會](https://mario.fandom.com/wiki/Mario_%26_Sonic_at_the_Olympic_Winter_Games_(Wii))
*瑪利奧與超音鼠喺溫哥華冬奧會影片
家庭問答

《**家庭問答**》（）係美國費利曼圖製作嘅遊戲節目，1976年開始製作。遊戲玩法係請兩家人上去，答一啲唔同人有唔同諗法嘅題目，睇邊隊答案最貼近大眾嘅選擇。

## 睇埋
*《思家大戰》（香港版本）
*家庭問答 (電子遊戲)
反質子

**反質子**（）係質子嘅反粒子，質量同自旋都同質子一樣，但係電荷同磁距就同質子相反，即係佢嘅電荷同電子一樣。
烏魯伯格

**烏魯伯格**（**Ulugh Beg**，）係帖木兒帝國嘅蘇丹，1447年到1449年在位。佢係帖木兒個孫，亦係位天文學家。

## 出面網頁

類:蘇丹 (稱呼)
類:蒙古人
類:數學家
類:天文學家
馬薩其奧

**馬薩其奧**（**Masaccio**，）係15世紀意大利文藝復興時期嘅畫家，主要畫濕壁畫，亦係頭一批用到透視法畫畫嘅畫家。

## 出面網頁
巴比

**巴比**（**Báb**，）係19世紀波斯人，創立咗巴比教，亦係大同教其中一位中心人物。

## 出面網頁
費爾巴哈

**費爾巴哈**（**Ludwig Feuerbach**，）係19世紀德國哲學家，主要理論係話宗教係人內部本性嘅向外投射，批判基督教。

## 出面網頁
弗雷格

**弗雷格**（**Gottlob Frege**，）係19世紀德國哲學家同數學家，被譽為係「分析哲學之父」。

## 出面網頁
雅士培

**雅士培**（**Karl Jaspers**，）係20世紀德國哲學家同精神病學家，主要研究存在主義。

## 出面網頁
信息系統期刊

《**信息系統雜誌**》(Information Systems Journal)係一本雙月刊，經同行審閱，內容涵蓋信息系統嘅各個方面，特別關注信息系統同人員、業務同組織嘅關係。呢本雜誌成立喺1991年，由David Avison同Guy Fitzgerald做創始主編，當時叫做Journal of Information Systems。而喺1994年改為而家嘅名字。

## 睇埋

* 其他同類學術期刊：管理信息系統期刊、資訊及管理

## 外部連結
*官方網頁
尤奧斯高

**尤奧斯高**（**Eugène Ionesco**，）係羅馬尼亞出世嘅法國劇作家，出名創作荒誕劇。

## 出面網頁

類:劇作家
穆罕默德王子

**穆罕默德王子**（**Mohammed bin Salman**，）係當今沙地阿拉伯王儲，國王薩勒曼第八個仔。佢2022年開始做沙地阿拉伯首相。

## 出面網頁
極速快感：血債血償

**極速快感：血債血償**（英文：Need for Speed Payback），係由藝電開發嘅競速遊戲，2017年推出。

## 參考


## 出面網頁
*極速快感：血債血償影片
約郡布甸

**約郡布甸**又叫**約克郡布甸**，係種布甸，起源自英倫約郡，用雞蛋、麪粉、牛奶溝成粉漿再攞去焗，通常做燒牛肉或者其他燒烤肉食嘅配菜。
粗粒小麥粉布甸

**粗粒小麥粉布甸**係種餬狀嘅布甸，喺中歐同東歐流行，主要用粗粒小麥粉再加雞蛋、牛奶同食糖煮成，可以配肉桂、提子乾、生果或者糖漿食。
香蕉布甸

**香蕉布甸**係種甜品，係用香蕉做主要材料嘅布甸。喺美國，香蕉布甸會用香蕉再加奶黃同雲呢拿整，再用手指餅或者威化伴碟。
葛萊夫

**葛萊夫**（**D. W. Griffith**，）係20世紀美國電影導演，出名作品包括1915年嘅《一個國家嘅誕生》（*The Birth of a Nation*）同1916年嘅《不可思議》（*Intolerance*）。
## 出面網頁
狄奧多里克大帝

**狄奧多里克大帝**（**Theodoric the Great**，）係東哥德人嘅國王，471年到526年在位，493年創立東哥德王國。

## 出面網頁
紅蘿蔔布甸

**紅蘿蔔布甸**係種甜品，係用紅蘿蔔做主要材料嘅布甸。呢種布甸唔遲過16世紀已經喺英國出現，被視為紅蘿蔔蛋糕嘅前身。
雪糕雪條

**雪糕雪條**，又叫**雪糕棒**，係雪條形狀嘅雪糕，由一條長方形嘅雪糕再插支木棍仔。為咗令雪糕唔易融，通常雪糕外面會加多層脆皮包住。
拖肥布甸

**拖肥布甸**係種布甸，用拖肥糖、椰棗同海綿蛋糕整，通常配雲呢拿雪糕食。呢隻布甸起源自英國，喺澳洲同紐西蘭亦流行。
貝殼蛋糕

**貝殼蛋糕**，又叫**瑪德蓮蛋糕**，係法國一種蛋糕仔，外形似貝殼，有海綿蛋糕嘅質感。
雲石蛋糕

**雲石蛋糕**（德文：Marmorkuchen，又叫**大理石蛋糕**），係一種面頭或內層呈現好似雲石紋理咁樣、深淺交錯嘅蛋糕，做法係將淺色同深色嘅麵糊輕輕撈埋一齊，但唔會完全攪勻。
因為佢望落去有一條條好似斑馬咁嘅紋路，所以亦有人叫佢做「斑馬蛋糕」。

最常見嘅款式係用雲呢拿蛋糕配搭朱古力蛋糕，成個蛋糕以雲呢拿做主調，夾雜住朱古力嘅花紋。除此之外，亦有啲版本改用士多啤梨或者其他生果，甚至喺深色嘅部分加入肉桂或者其他香料（喺雲呢拿咖啡蛋糕常見）。

## 歷史

「Marmor」係德文「大理石」或者「雲石」噉解。

一般認為，雲石蛋糕嘅概念起源於十九世紀初嘅德國。最初嘅做法係用圓形嘅牛油蛋糕模（Gugelhupf）嚟焗，烘焙師會將其中一半麵糊加入糖蜜同香料，令佢變成深色，營造出深淺對比嘅效果。後嚟，呢種做法就應用到海綿蛋糕嘅麵糊上面。到咗二十世紀，萊茵—魯爾地區興起用朱古力整，令朱古力雲呢拿成為今日德國同奧地利常見嘅雲石蛋糕版本。

維多利亞時期有一種好流行嘅變奏版，叫做「小丑蛋糕」（Harlequin cake），特色係焗出嚟有棋盤格仔嘅圖案。

## 作為學術隱喻
喺地質學入面，「大理石蛋糕地幔模型」用嚟形容地球內部結構：被隱埋落地幔嘅海洋岩石圈會好似一條條拉長咗嘅花紋，喺地幔對流影響之下變得愈嚟愈薄，最後喺洋中脊被重新循環，或者慢慢溶解消失。

喺政治學方面，「大理石蛋糕式聯邦主義」又叫合作式聯邦主義，用嚟對比「層次蛋糕式聯邦主義」（雙重聯邦主義）。呢個講法想表達嘅係：地方、州同聯邦政府之間嘅權責唔係一層層咁分得清清楚楚，而係好似大理石蛋糕啲花紋咁互相交織，你中有我，我中有你咁。

## 世界紀錄
2019年，英美電視節目主持人莊奧利華（John Oliver）喺諷刺時事節目《莊奧利華之昔日新聞報報》入面，展示咗件面積達嘅雲石蛋糕，蛋糕圖案描繪土庫曼威權總統庫爾班古力·別爾德穆哈梅多夫跑馬時跌落馬嘅一幕，用嚟諷刺佢沉迷創造世界紀錄嘅作風。
件蛋糕曾用嚟申請《健力士世界紀錄》嘅「最大嘅描繪人跌落馬嘅雲石蛋糕」記錄，但被拒絕，因為其中一項條件要求申請者簽署唔詆毀健力士及其同威權主義政權關係嘅協議，奧利華形容呢項要求離曬大譜。

，健力士認可嘅「最大雲石蛋糕」紀錄由貝蒂妙廚中東（Betty Crocker Middle East）保持，件蛋糕重、面積，喺沙特阿拉伯吉達焗製， 體積唔夠個騷入面蛋糕嘅三分之一。

## 參考資料

## 外部連結
香蕉蛋糕

**香蕉蛋糕**係用香蕉做主要材料嘅蛋糕，可以將香蕉肉整成蓉撈落個蛋糕一齊焗，亦可以係焗完蛋糕後放香蕉肉。
牛油果蛋糕

**牛油果蛋糕**係用牛油果做主要材料嘅蛋糕，可以將牛油果肉整成蓉撈落個蛋糕一齊焗，亦可以係焗完蛋糕後放牛油果肉。
芒果蛋糕

**芒果蛋糕**係用芒果做主要材料嘅蛋糕，一般係將芒果肉同鮮忌廉溝埋放落蛋糕嘅面頭同夾層。
香芋雪糕

**香芋雪糕**係用香芋調味嘅雪糕口味，有住香芋本身嘅紫色。不過由於粵語入面香芋個名同芋頭似樣，唔少人都會誤會香芋雪糕係由芋頭整嘅。而呢種雪糕最先起源自盛產香芋嘅菲律賓。
紅蘿蔔蛋糕

**紅蘿蔔蛋糕**係用紅蘿蔔做主要材料嘅蛋糕。蛋糕嘅起源未有定案，其中一種講法係喺16世紀尾嘅英國由紅蘿蔔布甸改良整成。呢種蛋糕主要喺西歐流行。
2023年U23非洲國家盃

**2023年U23非洲國家盃**係第4屆U23非洲國家盃，由非洲足球協會喺2023年主辦。決賽週喺摩洛哥度進行。

## 賽事
### 分組賽
#### A組

----

----

----

----

----

#### B組

----

----

----

----

----

### 淘汰賽

#### 準決賽
勝方可晉身2024年夏季奧林匹克運動會。

----

#### 季軍戰
勝方可晉身2024年夏季奧林匹克運動會。

#### 決賽

## 參考


## 出面網頁
*
星革盟

**星革盟**（**Revolution**）係麗新集團旗下一間已經結業嘅經理人公司，2008年由藝人吳彥祖同商人林建岳一齊成立，一度簽下恭碩良、尹子維、廿四味、連凱、王合喜與王敏德等藝人。

去到2014年吳彥祖因為家庭問題冇時間打理星革盟，所以喺2014年6月解散，恭碩良之後過檔太陽娛樂文化，其他人就過檔去同屬林建岳嘅寰亞。

## 參考

類:香港執咗笠嘅公司
納豆 (藝人)

**林郁智**（Nadow Lin），係台灣嘅男藝人、演員同埋主持人，佢嘅藝名叫納豆，係金星娛樂公司嘅合約藝人。2013年9月26日，納豆同埋佢嘅合作夥伴任家萱（Selina）以《小宇宙33號》第一次入圍第48屆金鐘獎嘅綜藝節目主持人獎。2016年，佢喺公路電影《一路順風》入圍第53屆金馬獎嘅最佳男配角獎；2020年，佢喺《同學麥娜絲》入面贏咗第57屆金馬獎嘅最佳男配角獎。
## 參考
雲室

**雲室**（）係一個用嚟偵測游離輻射嘅粒子偵測器，由英國物理學家查理斯威爾遜發明。
2023年度香港小姐競選

**2023年度[[香港小姐競選]]**（第51屆）係電視廣播有限公司舉辦嘅選美活動，喺2023年8月27號喺新界將軍澳電視廣播城一號錄影廠舉行。本屆招募期以口號叫做「Hello Miss Hong Kong」同「靚麗·無限生成」。

呢屆港姐競選大玩時興嘅人工智能元素，生成咗第一位AI港姐司儀陳婉嫣（Evelyn），另外重有陳豪、陳山聰、陳展鵬、蕭正楠、麥美恩、鄭詩君做大會司儀。

## 參賽佳麗
### 決賽佳麗

### 其他入圍佳麗

## 評判團成員
*大會評判：夏大衛、鄺美雲、王英偉、汪詩詩、陳振彬
*最上鏡小姐評判：馬興文、張曦雯、陳嘉容、葉念琛

## 獎
*冠軍：莊子璇
*亞軍：王怡然
*季軍：王敏慈
*友誼小姐：姜依寧
*最上鏡小姐：王怡然

## 晉級情況
*五強佳麗：王怡然、陳霈錤、莊子璇、郭珮文、王敏慈
*十強佳麗（五強佳麗外）：黃泳嘉、鄧凱文、毛志琛、潘明璇、陳曉彤

## 參考

## 出面網頁
*2023年度香港小姐競選官方網頁

類:各年度香港小姐競選
類:2023年無綫電視節目
濠江中學附屬英才學校

**濠江中學附屬英才學校**（；），係位於澳門氹仔成都街嘅一間學校，隸屬於濠江中學，係濠江中學四個校部入邊嘅英才校部。2010年9月，濠江中學將原先喺氹仔嘅高中部（即係濠江中學氹仔分校）改成英才學校。濠江中學附屬英才學校包曬由幼稚園到高中15年嘅「一條龍」教育，用國語同埋英文教書。

## 教育系統
幼稚園用國語、英文主題嘅課程，中英文老師一齊講課；小學英文同常識全英教學；中學科學同地理全英授課，初中開設葡文必修課程。K3-P3開設鋼琴課程，P4-P6開設弦樂課程，中學開設管樂選修課程，AI課程等。

## 地理位置
濠江中學附屬英才學校位於中華人民共和國澳門特別行政區氹仔市中心，地理座標系係。

下面係圍住濠江中學附屬英才學校嘅四條街：
* 成都街
* 大連街
* 布拉干薩街
* 埃武拉街
下面係喺濠江中學附屬英才學校附近嘅住宅大廈：
* 花城（百佳）
* 至尊花城
* 華寶花園
* 超級花城
* 牡丹花城
下面係喺濠江中學附屬英才學校附近嘅公共設施：
* 花城公園
* 治安警察局 海島警務廳 氹仔警司處
* 奧林匹克體育中心-運動場
* 基馬拉斯大馬路空中走廊
* 澳門輕軌氹仔線運動場站

## 校園環境
濠江中學附屬英才學校分為4座樓：A座、B座、C座、D座。其中A座係幼稚園部，B、C、D座都係小學部同中學部。濠江中學附屬英才學校由A、B、C、D座圍住四面，而中間係操埸同埋3支旗桿，成個操場分成1個全籃球場，2個半籃球場同埋2個羽毛球場。

## 歷史

### 歷史事件

* 1996年9月16號，濠江中學喺氹仔設立嘅濠江中學氹仔分校起好。
* 2010年9月，濠江中學將原先喺氹仔嘅濠江中學氹仔分校改成濠江中學附屬英才學校。
* 2013年，杜嵐名譽校長過咗身。
* 2016年2月25號，濠江中學附屬英才學校新教學樓（即B、C、D座）開幕。
* 2019年5月31日，中共中央總書記習近平俾澳門濠江中學附屬英才學校學生嘅回信。
* 2019年12月19號，中共中央總書記習近平探訪濠江中學附屬英才學校。

### 歷任校長

## 辦學理念

### 辦學目標
濠江中學附屬英才學校嘅辦學目標係追求「師資隊伍」、「管理水平」、「教學設備」同埋「教育質量」以培養有國際視野嘅優秀人才。

### 辦學宗旨
濠江中學附屬英才學校將「德育為先，培養和諧發展、具國際視野的精英人才」作為辦學宗旨。

### 辦學特色
濠江中學附屬英才學校將「雙語教育」、「藝術教育」同埋「奧林匹克意識」作為辦學特色。

## 睇埋
* 濠江中學

## 參考一覽


## 拎

* 濠江中學附屬英才學校網址
* 濠江中學附屬英才學校網址（英文版）
* 濠江中學網址
同步加速器

**同步加速器**（）係一種環形嘅粒子加速器，用電場幫帶電粒子加速，磁場控制佢轉彎。
高臣扎省

****（）係喺意大利卡拉布利亞嘅一個省。面積加埋6,650平方公里，2005年有732,615人喺呢度住緊。佢嘅首府係高臣扎。
## 睇埋
*意大利嘅省
## 攷

## 拎

* 

分類:意大利嘅省
分類:卡拉布利亞
卡坦扎羅省

**卡坦扎羅省**（，）係喺意大利卡拉布利亞嘅一個省。面積加埋2,391平方公里，2005年有368,923人喺呢度住緊。佢嘅首府係卡坦扎羅。
## 睇埋
*意大利嘅省
## 攷

## 拎

* 

分類:意大利嘅省
分類:卡拉布利亞
費辛隆尼省

**費辛隆尼省**（，）係喺意大利拉素嘅一個省。面積加埋3,244平方公里，2005年有489,042人喺呢度住緊。佢嘅首府係費辛隆尼。
## 睇埋
*意大利嘅省
## 攷

## 拎

* 

分類:意大利嘅省
分類:拉素
費辛隆尼

**費辛隆尼**（，）係意大利費辛隆尼省嘅首府。面積加埋47 平方公里，2005年有46,529人喺呢度住緊。

## 出名嘢
*科仙朗尼

## 氣候

## 睇埋
*意大利嘅省
## 攷

## 拎

*

分類:意大利城市
分類:拉素
勒天拿省

**勒天拿省**（，）係喺意大利拉素嘅一個省。面積加埋2,251平方公里，2005年有519,850人喺呢度住緊。佢嘅首府係勒天拿。
## 睇埋
*意大利嘅省
## 攷

## 拎

* 

分類:意大利嘅省
分類:拉素
勒天拿

**勒天拿**（，）係喺意大利勒天拿省嘅首府。面積加埋277平方公里，2011年有119,895人喺呢度住緊。
## 氣候




## 睇埋
*意大利嘅省
## 攷

## 拎

* 官網
* 

分類:意大利城市
分類:拉素
克羅托內省

****（）係喺意大利卡拉布利亞嘅一個省。面積加埋1,717平方公里，2005年有172,970人喺呢度住緊。佢嘅首府係克羅托內。
## 睇埋
*意大利嘅省
## 攷

## 拎

* 

分類:意大利嘅省
分類:卡拉布利亞
維特波

**維特波**（，）係喺意大利維特波省嘅首府。面積加埋406平方公里，2005年有67,804人喺呢度住緊。

## 氣候



## 睇埋
*維特波省
## 攷

## 拎

* 
* ViterboLive.it 

分類:意大利城市
分類:拉素
愛靜閣

**愛靜閣**（）係加拿大多倫多士嘉堡北部一區，因為多亞裔人住，英文花名叫 ｢｣（亞洲人地頭），據官方統計，2021年人口 10 4423，華裔 4 4450 人，佔總人口 42%（母語係粵語嘅 1 7775 人，佔總人口 17%），南亞裔 1 5565，佔總人口 15%。不過一般人講嘅愛靜閣其實唔等於官方講嘅愛靜閣，例如，區入面嘅愛靜閣商場同多倫多公共圖書館嘅愛靜閣圖書館都係喺 Kennedy 西面；喺官方嘅角度啱啱出咗界，唔算愛靜閣區。

民間有唔同講法，原因可能係愛靜閣其實本來係一條村，但係條村從來都冇正式法人地位，以前條村嘅位置大概喺而嘅雪柏大道夾  一帶，而今一般本地人會認為愛靜閣即係由南面嘅401公路、北面嘅士刁大道、西面  同東面  或者  左右包圍嘅地區。

愛靜閣係多倫多嘅主要華人區之一，可以話係非正式嘅唐人街（有啲非華人當佢係，但係華人唔當佢係），入面嘅慶龍中心係全北美第一個華人商場，但係已經打算清拆重建。

呢區地下鐵唔到；如果唔揸車，唔搭 GO 火車淨可以搭巴士。

## 名
愛靜閣嘅英文名其實係指法國加來海峽嘅一條村，喺法國嗰條村法文名叫 Azincourt，但係英文叫 Agincourt。當時，有個愛靜閣村嘅村民想政府喺村入面開間郵局，搵咗個魁北克省嘅國會議員幫忙，個議員肯幫，但係條件係郵局要改法文名，結果個村民㨂咗用英國喺百年戰爭打贏法國嘅 Agincourt 做名。

## 參考資料
吉安所

**吉安所**係北京市東城區文物保護單位，位於北京東城區景山東街吉安所右巷10號。

類:北京建築
類:大清建築
類:東城區
多倫多公共圖書館

**多倫多公共圖書館**（）係加拿大多倫多嘅公共圖書館，1884年成立，旗下有100間分館 同兩間流動圖書館，其中21間分館有學生自修室，4間有鋼琴練習室；2021年人流400萬人次，流通量超過2400萬件圖書館資料，每間分館入面都有免費 Wi-Fi。

除咗有書、報紙雜誌、CD 同 DVD 之外，多倫多公共圖書館亦提供好多網上服務，包括可以用牛津英文字典。

館入面嘅藏書除咗英文書之外，亦有其他語言，當中包括有中文書。

新冠疫情期間，多倫多公共圖書館因為閂咗門口冇得還書，暫停咗還書過期罰錢嘅規定，2021年3月，宣佈因為過期罰錢對少數族裔同低收入人士嘅影響唔正常咁大，決定永久廢除過期罰錢。

## 服務同設施
### 外借圖書館資料
任何多倫多居民、喺多倫多返工或者返學嘅人、喺多倫多有物業嘅業主同喺安省任何原住民保留區住嘅人都有資格申請圖書證，申請到要每年續期，每次可以借50件圖書館資料，多數係借三個星期，但係某啲類型嘅資料可能借唔到咁耐，例如雜誌淨可以借一個星期，有啲館內用嘅數碼設備甚至淨係借得兩個鐘頭。

### 參考圖書館
多倫多公共圖書館淨得一間參考圖書館，叫多倫多參考圖書館，喺多倫多市中心。

### 數碼圖書館
多倫多公共圖書館設有一系列嘅數碼圖書館服務（），包括網上用到嘅電子書、網上報章雜誌同一啲音樂資料 同一啲例如字典等等嘅其他嘅網上資料等等。

### 便民設施

除咗普通嘅還書箱之外，開放時間期間亦可以用自動還書箱，將要還嘅圖書或者雜誌逐本放入部機度，冇問題就即刻還咗。

借書除咗可以去櫃枱人手借書之外，亦有自動借書台，持有有效圖書證嘅人，喺自動借書台擺好想借嘅圖書同雜誌之後，掃描圖書證條碼就知有冇邊本借到，同邊本點解借唔到。

### 樂器

Downsview、Parkdale 同 York Woods三間分館有少量樂器可以借，借樂器同借書唔同，還樂器一定要去返借樂器嗰間館嗰度還。呢項服務係2016年開始。呢啲有得借樂器嘅分館基本上都係喺一啲比較窮嘅區。

### 其他設施
除咗借得返屋企嘅嘢之外，喺一啲大啲嘅分館亦會有其他特別嘢可以用，例如喺多倫多參考圖書館有部數碼印刷機（要畀錢用），北約克嘅北約克中央圖書館就有衣車用。呢啲特別嘢有啲可能要預約先用得。

## 拎
* 

## 攷

## 註
北約克 (多倫多)

**北約克**（）係加拿大多倫多一區，喺多倫多北部；多倫多地下鐵北面好多個站都喺北約克。

六市合併之前，北約克本來係大多倫多市之下嘅一個獨立嘅市，downtown 圍繞住央街夾 一帶，多倫多地下鐵嘅  站就喺正嗰度，出站就係市議會大樓（而今係市政大樓）同中央圖書館。

## 註

## 攷
多倫多參考圖書館

**多倫多參考圖書館**（，簡寫 **TRL**），六市合併前叫**大多市參考圖書館**（，簡寫 **MTRL**），係多倫多公共圖書館網入面最大嘅圖書館，1977年9月6號開幕，位於多倫多市中心央街夾 以北，由 Bloor-Yonge 站行路行過去大約五分鐘。

間館入面嘅室內中庭同演講廳經常有免費演講，間中亦會有大型活動喺度舉行，例如多倫多漫畫節就通常都會喺嗰度。

雖然佢個名叫參考圖書館，但係其實唔係淨得參考資料，入面好多書其實係可以借嘅。

多倫多喺1909年已經有參考圖書館，原址喺書院街夾聖佐治街，但係1969年之前已經唔夠位用擺書，所以要起過間新嘅，當時北約克市長其實提議過搬佢去北約克，亦即係北約克中央圖書館現址，不過其他市嘅圖書館委員認為太遠，同太近北約克自己嘅圖書館。設計現址嘅係加拿大建築師 Raymond Moriyama。

## 註

## 攷

類:多倫多公共圖書館
北約克中央圖書館

**北約克中央圖書館**（）係多倫多公共圖書館網嘅第二大圖書館，1987年起好，2016至2018年之間重修。佢技術上係獨立嘅一座大厦（由 Raymond Moriyama 設計），但係感覺上佢係喺  商場嘅一部分；由多倫多地下鐵嘅 North York Centre 站行路大概五分鐘行到。

佢喺六市合併前係北約克市嘅中央圖書館；佢所在嘅商場、隔籬嘅北約克市政大樓（即係以前嘅市議會大樓）同中間嘅賴士文廣場三嚿基本上係連埋一嚿。

## 服務
除咗一般服務之外，北約克中央圖書館有一啲特別服務，例如佢有一個  同一個 ， 入面有3D打印機，而  主要係有衣車等等嘅設備，又例如佢有有關北約克歷史同安省歷史嘅特別館藏。

## 攷
士嘉堡 (多倫多)

**士嘉堡**（）係加拿大多倫多東部一區，東便沿住維多利亞公園大道（）由北到南分別黐住北約克區、東約克區同舊多倫多，北邊以士刁大道為界係萬錦市，東邊隔住紅河係皮克靈市，而南邊就臨安大略湖。雖然其實好多人唔揸車，但係佢嘅設計係淨係方便揸車，主要嘅公共交通係巴士。

六市合併之前士嘉堡係大多倫多市轄下嘅一個市，市議會同市政大樓都係喺地下鐵嘅 Scarborough Town Centre 站（現時係廢站）出面。

## 參考資料

類:多倫多
充電池

**充電池**，又叫**叉電**／**差電** ，用晒啲電之後，可以叉得電嘅電池，唔只差一次，差完可以再差。「叉電」即係將放電嘅化學反應逆轉，將電子嘅流動方向反轉，還原裏頭嘅化學反應。因為裏面嘅原料同化學作用都唔同，所以電壓、容量、大細重量都有差別。 

平時生活見最多：
* 同電芯尺碼一樣（AA 或 AAA）嘅鎳氫電池或鎳鎘電池，
* 鋰電池，
* 撻車畀電或者畀電腦主機做後備電嘅鉛酸電池。

現時，充電池用途甚廣，汽車內部供電、手提工具架撐、後備系統，混能電動車、純電動車、電動單車、滑板車、手提電話、手提電腦.... 四圍都係。充電池可以重複咁用，比較環保。
TTJ捷運公車

**TTJ捷運公車**（；2009年5月18號─2010年12月31號）係臺中市政府為咗推廣民眾使用巴士而開辦嘅一系列路線同埋免費方案。口號係**天天坐不用錢**（日日坐唔使錢），去到2011年即以Taichung-city Taichung-county Joint做意涵。

2009年5月，臺中市政府邀請歌手蔡依林擔任TTJ捷運公車「交通大使」。

## 參考
2023年南亞足球錦標賽

**2023年南亞足球錦標賽**係第14屆南亞足球錦標賽，由南亞足球協會喺2023年主辦。決賽週喺印度度進行。

## 賽事
### 分組賽
#### A組

----

----

----

----

----

#### B組

----

----

----

----

----

### 淘汰賽

#### 準決賽

----

#### 決賽

## 參考
紡錘

**紡錘**（）係紡織用嘅一種架生。

## 睇埋
*童話《睡公主》：講到公主畀個紡錘拮親隻手，因而睏著咗 100 年咁耐。
Springer

**Springer**可以係：

* Springer科學+商業媒體，德國出版公司
** Springer自然，學術著作出版公司
* Axel Springer SE，德國出版公司
* Springer Publishing，美國出版公司，主要出版公共衛生方面嘅著作
佛山市博物館

**佛山市博物館**喺佛山市順德區樂從鎮華康道13號。

呢間博物館原先喺1959年成立，同佛山祖廟喺埋一齊，兼管孔廟、黃飛鴻紀念館、葉問堂等專題館。2008年，市博物館同佛山祖廟分別成立管理機構。新館起喺樂從華康道。

## 參考

## 出邊網頁

*
密西沙加

**密西沙加**（，）係加拿大安大略南部一個城市，喺大多倫多地區嘅皮爾區，東面黐住多倫多；2021年人口 717,961，當中 52,095 係華裔，佔總人口 7.25%，14,830 母語係粵語，佔總人口 2.1%。

多倫多皮爾遜國際機場其實唔係喺多倫多，係喺密西沙加。

## 攷
Viva 快速巴士網絡

**Viva 快速巴士網絡**係加拿大安省約克區公車局（YRT）嘅快速巴士系統，2005年推出；喺2024年有5條線，全部用顏色做名，分別係藍、紫（兩條綫）、橙同黃，不過車身顏色其實全部都係藍色。

搭 Viva 淨係可以用 Presto 卡（以前可以用普通紙飛，2017年中開始唔得），或者用普通 YRT 巴士嘅轉車證轉車，行 ｢先畀錢後上車，落車唔拍卡｣ 同 ｢兩個鐘頭內無限次轉車｣ 制；即係好似搭地下鐵咁，首先喺車站畀錢，然後等車，上咗車就冇得畀錢，間中有稽查員上車驗飛，冇畀錢就重罰。

Viva 初初開嗰陣同而唔同；佢2013年先開始部分路段有巴士專用綫，2017年先廢除分段收費（之前係分兩區分段收費，跨區就要畀唔同錢。）。

## 路綫
喺2024年，Viva 總共有5條綫，另外有1條綫無限期暫停服務，兩條綫已經取消，正常服務嘅5條綫係：
* 藍色綫：Finch 巴士總站到新市巴士總站
* 紫色綫：烈治文山中心巴士總站經於人村  街到 
* 紫色A綫：烈治文山中心巴士總站經萬錦市中心  街到 
* 橙色綫： 到烈治文山中心巴士總站
* 黃色綫：新市巴士總站到 404公路停車轉搭場

取消咗嘅係藍色A綫同綠色綫，喺2023年正式取消，粉紅色綫繼續暫時服務。

## 註

## 攷
轉車證

**轉車證**（，）喺一啲地方，例如美國同加拿大，係一種類似車飛嘅嘢，目的係證明你幾時上車（日子同時間，亦可能有其他資料，例如上車地點、行車方向、路綫名或者路綫號碼等等），等轉車嗰陣司機或者稽查員知道你已經畀咗錢或者有免費轉乘優惠，唔再收你第二次錢。

雖然話轉車證上面有齊資料，但係唔表示啲資料係畀人睇嘅，可能要搵部機先讀得出都未定，亦可能部分資料係司機先識睇。

## 同車飛嘅分別
轉車證同車飛概念上好似，有時亦可以係同一樣嘢，例如有啲地方會喺張車飛度打齊相關資料，張飛就變成轉車證；例如 YRT Viva 就曾經用過咁嘅方法。

不過車飛同轉車證亦未必係同一樣嘢；例如喺多倫多公車局，如果用車飛畀錢，就要擺低張車飛，然後換張轉車證，車飛唔可以當轉車證用。

## 其他限制
用轉車證通常有時限，但係亦可以有其他限制。例如多倫多公車局嘅轉車證，限制係喺合理嘅時限之內，相同方向搭一程車，喺 ｢轉車地點｣（）轉車，唔准 ｢停｣（），但係其實呢個限制入面大部分嘅字眼都從來冇定義過，司機可以隨意屈個乘客車程太長、唔係同一方向、喺錯嘅巴士站轉車、去咗第度等等，好多方法可以迫個乘客畀兩次錢。

## 攷
轉車

搭公共交通工具嗰陣，**轉車**係指去目的地要用多過一種交通工具或者轉第條綫。有啲地方轉車可以免費轉車，或者有其他嘅轉乘優惠。

喺美國同加拿大，唔用電子車飛嘅乘客，好多時可以用轉車證免費轉車。
白寶山

**白寶山**可以係：
*白寶山 (將領)：中華民國將領。
*白寶山 (罪犯)：中華人民共和國嘅危險罪犯，1996～1998年嘅連環殺人案主兇。
網上銀行

**網上銀行**（）係指一類系統，做到畀一間銀行（或者第啲金融機構）嘅客透過網站或者流動應用程式（可以專門叫做流動銀行）嚟用銀行相關嘅服務。
## 安全

## 睇埋
*Fintech
電腦存取控制

**電腦存取控制**（英文簡稱 ）係電腦保安嘅一部份。

## 概論

例如密碼（password）就係廿一世紀初電腦保安當中嘅一條大問題：喺廿一世紀初，如果有人想睇某啲敏感資訊，例如係喺網上銀行服務度 log in 噉，部電腦會要佢入密碼，入啱先至可以睇，而且正常嚟講仲會限住佢可以撞幾多次密碼，如果佢（例如）入咗三次密碼都入唔啱，佢望落就似係黑客喺度撞密碼，個系統就會暫時封咗佢個戶口；不過問題係，密碼好多時都係畀啲人自己設嘅，而現實表明咗啲人成日都會設啲簡單得滯嘅密碼，例如
*123456
*password（英文**密碼**噉解）
*qwerty（標準羅馬字鍵盤最上面嗰行嘅頭嗰 6 隻字母）
... 等嘅密碼成日畀人攞嚟用，黑客是但搵 10 個戶口，個個戶口都嘗試用 123456 嚟 log in，可能己經成功噉入到其中一兩個戶口，跟住就會攞到用戶嘅信用咭號碼同埋其他重要嘅資訊。因為噉，廿一世紀初有唔少電腦保安專家都喺度研究點樣產生難破解嘅密碼（同埋教啲人用噉嘅密碼）。

因為噉，有唔少電腦保安工作者都喺度研究點樣產生難破解嘅密碼（同埋教啲人用噉嘅密碼），而且仲有研究點樣可以「唔使齋靠密碼嚟保護啲資訊」－2010 年代後半橛開始盛行多重要素驗證，要用家用多種方法嚟鑑別佢哋嘅身份，例如係用家打啱密碼之後傳一段信息去佢部手機度，要求佢喺手機度確認「頭先喺度嘗試 log in 嘅係佢」。

## 睇埋
*密碼
*鎖匙
*多重要素鑑別
*通行碼破解

## 註釋

## 攷
多重要素鑑別

**多重要素鑑別**（英文叫 ）係電腦保安嘅一系列方法，要用家用多種方法嚟鑑別佢哋嘅身份，例如係用家打啱密碼之後傳一段信息去佢部手機度，要求佢喺手機度確認「頭先喺度嘗試 log in 嘅係你」。

## 概論

## 睇埋
*電腦保安
*密碼
白寶山 (罪犯)

**白寶山**（；；）係中國大陸嘅危險罪犯，北京人，亦係中華人民共和國成立之後半世紀以嚟，先後犯咗15單連續殺人案而成爲「中國行偵第一案」同「世界第三殺人案」嘅主兇，成爲中華人民共和國境內，犯案程度最爲嚴重嘅殺人犯之一。佢啲罪案亦被拍成劇集——《末路——1997中國刑偵一號案》。

## 生平
白寶山喺1958年11月6號出世，阿爸同阿媽都喺首都鋼鐵公司（今日嘅首鋼集團）打工，兩歲時因阿爸死咗同阿媽改嫁，佢去咗河北保定徐水同阿爺阿嫲一齊生活。雖然1971年返到北京讀書，但因家庭背景而自卑，淨讀咗兩年就去做醬菜廠做臨時工。十九歲去咗石景山區第一電碳廠做裝卸工，試過喺工廠入面嘅實彈射擊入面，而鍾意咗槍支同射擊。廿四歲時同廠入面識得嘅女工而結婚組成家庭，重喺一年後生埋龍鳳胎。後嚟因自己收入太少而經濟壓力太大，而俾朋友滾去偷嘢。喺1982年12月到1983年1月試過同第啲人偷晾曬衫褲、單車、蚊帳、鞋同埋女式手表，而喺1986年3月8號判咗入獄4年。收監後，因爲俾獄友話佢曾經偷過包粟、車肽、TV、倉庫零件同埋用木棍揼人哋個頭致重伤等前科，令宣武區人民法院將佢哋罪行夾埋一齊，判咗夾埋15年監禁。直到1991年被遣送到新疆石河子新安監獄，因爲喺監獄表現良好而向獄警學咗武器知識。喺收監期間，重喺1993、1994年涉嫌殺埋兩位獄友，雖然差佬有好多懷疑，但係冇證據。而白寶山喺1996年3月7號出獄，重喺5日後返到北京。佢老婆喺白寶山1986年收監後無耐，亦宣佈咗同佢離婚。

白寶山出獄後嘅第5日直到1997年8月26號為止，先後喺北京同新疆實施咗13單連環槍支殺人案，重喺1997年9月5號再次收監，最後喺1998年3月3號被判死刑，喺同年4月29號正式執行咗槍決。 

## 攷

寶山
類:北京人
類:危險罪犯
類:被槍決者
約克區公車局

**約克區公車局**（，簡稱 **YRT**），係加拿大安大略省約克區負責公共交通嘅政府機構；服務區入面9個市級政區。佢提供嘅服務淨得巴士同一種傷殘人士專用嘅服務（叫 ），兩種服務揸車嘅其實都唔係自己員工，而係外判咗畀出面嘅巴士同的士公司。佢嘅巴士服務分普通巴士（白色車身藍色字）同 Viva 巴士（藍色車身白色字）兩種。

## 註

## 攷
快速巴士系統

**快速巴士系統**（，簡稱 **BRT**），又叫**巴士快速交通系統**、**快速公交運輸系統**，係公共交通系統一種，指用巴士，配合巴士專用綫，提供類似 ｢捷運｣（，即係地下鐵）嘅服務，提高服務質素同時減低成本，由巴西嘅  喺1974年發明，佢本行係畫則師，但係當時被委任咗做古里提巴市長，所以古里提巴係全世界第一個有快速巴士系統嘅城市。

快速巴士系統有個業界標準，由美國嘅 ITDP（交通及發展政策學會）制定，呢個係個可加可減嘅計分標準，得分唔夠唔可以叫 BRT。

## 參考資料

## 拎
* 快速巴士系統嘅業界標準
多倫多太陽報

（）係加拿大多倫多一份英文報紙，1971年創刊，方向右傾，目前係由 Postmedia 出版。

## 攷
多倫多星報

（）係加拿大多倫多一份英文報紙，1892年創刊，方向左傾，由多倫多星報集團出版。

## 攷
國家郵報

**國家郵報**（）係加拿大嘅一份全國性英文報紙，1998年10月27號創刊，總部喺多倫多，方向右傾。

## 拎
* 

## 攷
李林甫

**李林甫**（），小字**哥奴**，號**月堂**，陝西人，係唐朝（長平肅王李叔良嘅曾孫）、，當時畀人評價「口蜜腹劍」。佢喺734年開始做玄宗朝嘅中書令同尚書左僕射，753年頭去世。

## 睇埋
* 唐玄宗
* 安祿山
* 楊國忠
稽查員

**稽查員**（）係喺公共交通工具負責查飛嘅人。稽查員查到有人搭霸王車可以罰錢。

有啲地方嘅公共交通系統，車或者車站可以唔同程度自由出入，乘客搭車要自律畀錢，例如多倫多公車局嘅街車上車之後要自律拍卡，或者 Viva 巴士上車前要自律拍卡，又或者一啲鐵路系統冇入閘機，乘客要自律畀錢，呢類系統都會有稽查員突擊查飛。
趙從衍家族

**趙從衍家族**係香港嘅商人家族，祖籍江蘇無錫。趙從衍本身係執業律師，1940年代尾開始投身航運業，之後成立華光船務，同包玉剛、董浩雲、曹文錦等人尊稱為香港船王之一。

## 家族史
趙從衍本身喺東吳大學畢業，係執業律師，1945年，佢見到航運業大有作為，於是買咗隻二手貨輪「國星號」，開始投身航運業，佢喺1948年落到嚟香港，成立咗華光船務，生意越做越有。1970年代，趙從衍將華光船務上市，同時更加涉足地產，成立咗華光地產。

不過到咗1980年代，全球航運業出現咗週期性嘅衰退，趙從衍冇好似包玉剛噉早著先機，削減航運業務，結果華光航運負債累累，趙從衍要將屋企嘅古董拍賣同埋華光地產嘅控股權賣走嚟填氹，與此同時趙從衍亦都喺呢個時候中咗風，最後到1992年先正式還晒。

1997年，趙從衍辭任華光航運主席，由趙世彭同趙世光做主席同副主席，但老婆倪亞震同三仔趙世曾入稟，要求法庭證實趙從衍精神狀況紊亂，唔可以控制到自己嘅財產，重要成立委員會處理佢嘅身家，官司打咗年幾，最後庭外和解收場，到1999年，趙從衍就死咗，但係訃聞度冇登到趙世曾一支人嘅名，雙方關係形同決裂。

趙從衍死咗冇耐，到老婆倪亞震身體轉差，趙世曾同阿妹趙世亮為咗點樣照顧個老母而罵戰，2000年倪亞震病逝，趙世曾同其他兄弟喺靈堂度都冇乜交流。同一年，小股東比利時航運公司CMB突然增持華光股權去到五成，重想私有化華光，趙世光為保家業，索性用四億將華光航運私有化。之後喺2001年，趙世彭因為心臟病發死咗，公司交晒畀世光打骰，後來佢喺2004年中風，同一年趙式明同趙式慶入咗公司，開始打理家族生意，之後趙式明喺2013年接任公司董事長。

感情生活方面，世彭、世曾、世光三兄弟生性風流，三個人都有唔少女朋友或者二奶，尤其以趙世曾最為高調，三個仔女都係同唔同嘅女朋友生嘅，佢都係風頭躉，成日喺娛樂新聞度出現；至於世彭，前女友戎克英試過走去華光嘅總部度企圖自殺，又喺老豆喪禮度爆出原來出面有私生子；世光亦有好多「紅顏知己」，例如：亞姐譚玉梅、程秀麗、秘書劉園園等。

另外佢哋嘅女友或者老婆好多都係影視明星，好似趙世光老婆何莉莉、前女友譚玉梅、趙世曾前女友姚煒、蔡珍妮（盈盈），甚至早死嘅趙世儀，佢老婆張燕都係拍戲出身。

## 上市公司
由趙世曾一支控制：

* 卓能集團（）

另外趙世光一支控制住華光航運，華光喺2008年試過再上市，但後來因為市況唔好而取消。

## 家族聯姻
同邱德根家族有一段姻親關係：

* 邱華瑋=趙式明

## 家族成員
* 趙從衍（死咗）= 倪亞震（死咗）
** 趙世彭（死咗）= 鄧素玲
*** 趙式南（死咗）
*** 趙式中
*** 趙式亞
*** 趙式英
*** 趙式華
*** 趙式智（喺趙從衍葬禮出現，自稱係趙世彭嘅私生仔）
** 趙世儀（死咗）= 張燕
*** 趙適恒
*** 趙式安
*** 趙式言
** 趙世曾（1936—）
*** 趙式芝（同姚煒所生）=楊如芯（離咗婚）
*** 趙式浩（同蔡珍妮所生）=廖康如
**** 趙子勤（同女友Winnie所生）
**** Adrian（廖康如所生）
**** Rian（廖康如所生）
*** 趙式正（同Terri Holladay所生）
** 趙世光（死咗）=何莉莉
*** 趙式明=邱華瑋（何莉莉所生）
**** 邱耀德
**** 2015出世嘅仔
*** 趙式和=李承康（何莉莉所生）
*** 趙式平=Frederic（何莉莉所生）
**** 趙子蘭
*** 趙式慶=鄭慧師（何莉莉所生）
**** 趙子彤
**** 趙子昂
*** 趙式康（程秀麗所生）
*** 趙式珠（程秀麗所生）
** 趙世亮=胡生
*** 兩個仔兩個女

## 參考


## 拎

* 華光航運官方網頁
* 卓能集團官方網頁
納爾遜莊臣

**納爾遜·C·莊臣**（，）係美國一位作家、前任法官、律師同埋歷史學家，佢最出名嘅暢銷書係2002年嘅《Boardwalk Empire: The Birth, High Times and Corruption of Atlantic City》。本書被拍成好受歡迎兼艾美獎得主嘅HBO歷史犯罪電視劇《酒私風雲》。

## 早年
納爾遜·C·莊臣喺1948年出世，佢喺紐澤西州同紐約呢兩個地方長大。佢入過，修讀政治學。佢重讀過嘅法律學院。

佢係紐澤西州嘅長期居民。

## 寫作生涯
莊臣嘅2002年書《Boardwalk Empire》被改編成HBO電視劇《酒私風雲》。本書嘅續集係《The Northside: African Americans and the Creation of Atlantic City》。2010年，佢俾紐澤西州高等法院要求停止宣傳佢本書同埋電視劇，原因係為咗要保持佢作為一位法官嘅中立立場。

佢嘅第三本書係《Battleground New Jersey: Vanderbilt, Hague and Their Fight for Justice》。

## 出面網頁

類:美國作家
類:美國法官
類:美國律師
類:美國史學家
鈒骨機

**骨機**係衣車一種，專用鈒骨，邊位唔齊部機會切走，同會車得快過普通衣車。

## 攷
旺市

**旺市**（，）係加拿大安大略南部一個城市，喺大多倫多地區嘅約克區，南面貼住多倫多，東面黐住萬錦同列治文山；2021年人口 323,103，當中 26,815 人係華裔，佔總人口 8.3%，6,890 人母語係粵語，佔總人口 2.1%。

區內嘅公共交通主要係約克區公車局嘅巴士，另外多倫多地下鐵1號綫東面半截亦去到旺市，亦都有 GO 巴士同 GO 火車去嗰度。

## 引咗

類:加拿大城市
類:約克區
8號巴士站站情

《**8號巴士站站情**》（）係香港亞洲電視嘅一套鬧劇，喺2004年播出，以巴士公司嘅車長同站長生活為主線，加入大家族嘅爭鬥同鬥爭，帶出一連串輕鬆好笑嘅劇情。呢部劇亦係曹達華嘅最後一部電視劇作品。

## 演員
*陳庭威 飾 路平平
*田蕊妮 飾 沈潔晶
*饒佩君 飾 路安安
*黃子雄 飾 鄭士邦
*鮑起靜 飾 賈珠寶
*戴　龍 飾 路　仁 
*曹達華 飾 蔣　權
*謝雪心 飾 蔣鐺家
*甄志強 飾 華　龍
*李婉華 飾 蔣還珠
*黃家諾 飾 宋英傑
*張國強 飾 宋文廷(原稱宋賀禮)
*潘冰嫦 飾 呂帶銀
*譚倩紅 飾 羅春麗
*梁　愛 飾 賽娥嵋
*李　妮 飾 蔣懷玉 
*珈　潁 飾 袁紀香
*丁子峻 飾 袁車民
*陳保元 飾 宋有餘
*樓茜妮 飾 錢歡顔
*蘇　昶 飾 金田德
*江　圖 飾 孟　丁
*黃樹棠 飾 李　雪
*白　標 飾 袁　朗
*陳麗雲 飾 華　嬸
*何婷恩 飾 Maggie
*鄭恕峰 飾 祁　峰
類:2000年代亞洲電視劇集‎
丁子峻

**丁子峻**（），係一位香港男演員，而家喺中國發展。佢同香港女歌手楊千嬅嘅丈夫丁子高係堂兄弟關係。
## 電影
*1995《女人四十》孫定一	
*1996《旺角揸Fit人》林鋒	
*1996《百分百感覺》Thomas	
*1996《洪興仔之江湖大風暴》細潮	
*1996《金榜題名》Jose	
*1996《色情男女》阿偉	
*1996《陰陽路》小波	
*1997《陰陽路2：我在你左右》長發	
*1998《陰陽路3：升棺發財》資生堂	
*2000《心思思》家寶	
*2002《旺角的天空3之終極邊緣》錢繼東	
*2004《三言二拍之張廷秀》張廷秀	
*2005《沾花惹草》	
*2006《直到有一天》凌逍	
*2007《真愛無言》楚鶴	
*2009《西塘河》葉風	
*2012《百萬愛情寶貝》	高英俊

## 電視劇
*1996《我和春天有個約會》Danny
*1997《國際刑警1997·越南鬼蝶》阮志文
*1998《祝君早安》齊全
*1998《上海之戀》立居
*2000《親密愛人》溫凱文
*2002《8號巴士站站情》袁車民	
*2002《流星蝴蝶劍》孟星魂	
*2003《愛比恨多一點》海寧	
*2005《雪域迷城》納龍	
*2006《我愛河東獅》二皇子	
*2006《等你一萬年》	
*2006《重症病房》柳聲河	
*2010《情陷巴塞羅那》林勇文	
*2010《神話》蒙恬		
*2010《孽債2》林淼		
*2011《流淚的新娘》葛人傑
*2012《偏偏愛上你》文澤楷	
*2013《精忠岳飛》趙構	
*2013《追魚傳奇》太子/展風	
*未播出《如果不曾愛過你》杜洋(2013年拍攝)
*2014《妻子的秘密》黎天
*2016《我是你的百搭》安東
*2016《中國式關係》何俊賢
*2017《天淚傳奇之鳳凰無雙》飾 蕭鳳溟 (兼任"出品人")
*2018《鍾馗捉妖記》飾 楊司伯
*2019《白髮》飾 秦永
*2020《天醒之路》飾 翟容
*待播《我在回憶裡等你》許明杰
*待播《夢想城》
情陷夜中環2

《**情陷夜中環2**》（Central Affairs 2）係香港亞洲電視一套時裝劇集，喺2006年5月29號至2006年7月7號嘅21:30至22:30播出，總共有30集，由鄭偉文監製。呢套劇主要以香港嘅地產業為背景，講返地產商之間嘅陰謀算計同勾心鬥角嘅故事。
湯瑪士與神奇鐵路

《**湯瑪士與神奇鐵路**》（**Thomas and the Magic Railroad**）係2000年英國一套電影。

## 睇埋
* 《火車頭日記》

## 拎

* 
* 
* 
* 
*
湯馬仕小火車之呼叫所有引擎！

《**湯馬仕小火車之呼叫所有引擎！**》（**Thomas & Friends: Calling All Engines!**）係2005年英國一套電影。

## 睇埋
* 《火車頭日記》

## 拎
* 
* 
* 
* 
*
湯馬仕小火車之冒險之旅

《**湯馬仕小火車之冒險之旅**》（**Thomas & Friends: The Great Discovery**）係2008年英國一套電影。

## 睇埋
* 《火車頭日記》

## 拎
* 
* 
* 
* 
*
湯馬仕小火車之湯瑪士成長記

《**湯馬仕小火車之湯瑪士成長記**》（**Thomas & Friends: The Adventure Begins**）係2015年英國一套動畫電影。

## 睇埋
* 《火車頭日記》

## 拎
* 
* 
* 
* 
*
Thomas & Friends 非凡的發明

《**Thomas & Friends 非凡的發明**》（**Thomas & Friends: Marvellous Machinery**）係2020年英國一套動畫電影。

## 睇埋
* 《火車頭日記》

## 拎
* 
* 
* 
* 
*
DNA出錯？

《**DNA出錯?**》係香港歌手黎明嘅華語錄音室專輯，整張專輯係由陳永明監製，一共有10首歌曲。呢張專輯係喺1997年8月由寶麗金唱片公司首次推出。
## 曲目列表
2023年COSAFA盃

**2023年COSAFA盃**係第22屆COSAFA盃，由南非洲足球協會議會喺2023年主辦。決賽週喺南非度進行。

## 賽事
### 分組賽
#### A組

----

----

----

----

----

#### B組

----

----

----

----

----

#### C組

----

----

----

----

----

#### 小組第二名

### 淘汰賽

#### 準決賽

----

#### 季軍戰

#### 決賽

## 參考


## 出面網頁
*
Thomas & Friends: 索多島盃競速大賽

《**Thomas & Friends: 索多島盃競速大賽**》（**Thomas & Friends: Race for the Sodor Cup**）係2021年加拿大一套動畫電影。

## 睇埋
* 《火車頭日記》

## 拎
* 
* 
* 
* 
*